Annaga nagu saabsan - GTMSMART Machinery Co., Ltd.\nHal qayb oo ka mid ah GTMSMART Machinery Co., Ltd. waa shirkad tignoolajiyada sare leh oo isku xidha R&D, wax soo saarka, iibka iyo adeega. Alaabadayada ugu muhiimsan waxaa ka mid ah mishiinada Thermoforming, Mashiinka kulaylka caagga ah iyo Mashiinka Kuleyliyaha Koobabka,Mashiinka samaynta faakuumka warshadaha, Mashiinka samaynta koob warqad ah, Makiinada samaynta baaquli warqad, Mashiinka samaynta saxan warqad iwm.\nWaxaan si buuxda u hirgelineynaa nidaamka maaraynta ISO9001 waxaanan si adag ula soconaa habka wax soo saarka oo dhan. Dhammaan shaqaaluhu waa inay qaataan tababar xirfadeed kahor shaqada. Nidaam kasta oo habayn iyo isku-ururin kastaa wuxuu leeyahay heerar farsamo oo saynis ah oo adag. Kooxda wax soo saarka ee heer sare ah iyo nidaam tayo leh oo dhamaystiran ayaa hubiya saxnaanta farsamaynta iyo isu-ururinta, iyo sidoo kale xasiloonida iyo kalsoonida wax soo saarka.\nGTM waxay leedahay koox farsamo oo xirfad leh oo u heellan cilmi-baarista, horumarinta, iyo soo-saarka waxtarka-sare leh, tamarta-badbaadinta iyo extrusion balaastigga ah iyo qalabaynta la xiriira. Waxay siin kartaa macaamiisha adeegyo dhammaystiran oo fikir leh: oo ay ku jiraan naqshadaynta mashiinka iyo caaryada iyo wax soo saarka, rakibidda iyo hawlgelinta, tababarka shaqaalaha, iwm, oo ay ku gudbeen shahaadada badbaadada CE.\nWaxaan ku saleysannahay ruuxa raadinta runta xaqiiqooyinka iyo habdhaqanka dadaalka loogu talagalay heer sare, fiiro gaar ah u yeelo isbeddelka horumarinta mashiinnada baakadaha caagga ah, isku darka tignoolajiyada wax soo saarka sare ee mashiinnada baakadaha caagga ah ee guriga iyo dibadda iyo baahida macaamiisha, oo aan ku dadaalno in aan macaamiisheena siino mashiinka baakadaha balaastiga ah ee ugu tayada sarreeya iyo alaabta qalabka; Xalka ugu fiican iyo iibka kahor ee dhamaystiran, iibka, adeega iibka kadib iyo taageerada.\nMacaamiishayada (Alaabooyinka ku jira goobta macaamiisha)


Horudhac: Brighton & Hove Albion vs Liverpool… (Kooxda Reds oo caawa sameyn karta rikoor aan loo baahnayn!) – Gool FM\n(Brighton) 08 Luulyo 2020. Rumeynta riyada ah in Liverpool ay rikoorro kala duwan ka dhigto xilli ciyaareedkan horyaalka Premier League ayaa wali taagan, waxaana ay safar u yihiin garoonka Amex Stadium si ay ula soo ciyaaraan naadiga Brighton & Hove Albion.\nReds ayaa durba hanatay horyaalka Ingiriiska xilli hore, balse waxay hadda isha ku haysaa inay noqoto kooxda hal ciyaareed uruursatay dhibcaha ugu badan, guulaha ugu badan iyo farqi gooleedka ugu badan ay ku adkaadaan kulammada taariikhda horyaalka.\nWaxaa kooxda Brighton ka maqnaan doona kulankan Jose Izquierdo oo dhaawac dhanka jilibka ah qaba.\nNaadiga lagu naaneyso The Seagulls ayaa qiimeyn doonta xaaladda xiddigeeda khadka dhexe ee Steven Alzate, kaasoo muddooyinkii dambe la tacaalayay xanuun gumaarka ah.\nLiverpool difaaceeda bidix ee Andy Robertson ayaa la rajeynayaa inuu kulankan diyaar u noqdo inkastoo dhaawac yar uu ka soo gaaray ciyaartii Aston Villa.\nRoberto Firmino, Jordan Henderson iyo Georginio Wijnaldum ayaa dhammaantood bedel kusoo galay nus-saacii ugu dambeeyay kulankii ay booqdeen garoonka Villa Park, waxaaa la rajeynayaa inay kusoo laabtaan safka koowaad ee Tababare Jurgen Klopp.\n>- Liverpool waligeed guuldarro ma aysan ka soo gaarin Brighton iyadoo la ciyaareysa kulan ka tirsan horyaalka Ingiriiska, lix ciyaarood oo ay is arkeenna, Reds waxay adkaatay saddex jeer, saddexna barbarro ayay wada galeen.\n>- Kooxda hanatay horyaalnimada Ingiriiska ayaa guul ka gaartay dhiggeeda siddeeddii kulan oo ay wada ciyaareen dhammaan tartammada.\n>- Kulammadaas waxaa ku jira shantii kulan ee ugu dambeysay oo ay Premier League wada ciyaaraan, inkastoo saddexdii kulan ee ugu dambeysay Liverpool ay ku adkaaneysay farqi hal gool ah, sida 1-0 ama 2-1.\n>- Brighton ayaa guuleysatay labo ka mid ah afartii kulan ee ugu dambeysay Premier League tan iyo dib u soo laabashadii ciyaaraha, waana in la eg 18-kii ciyaarood ee ka horreeyay bandowgii Coronavirus.\n>- Kooxdan ayaa sidoo kale dooneysa inay labo guul oo xiriir ah horyaalka ka gaarto markii ugu horreysay tan iyo November.\n>- The Seagulls ayaa guuldarreysatay dhammaan afartii kulan ee ay Premier League la ciyaareen kooxda ugu sarreysa horyaalka.\n>- Guushii ugu dambeysay ee ay ka gaaraan kooxda booska koowaad ku jirta waxay ahayd guul ay Aston Villa 1-0 kaga qaateen bishii Diseembar ee sanadkii 1980-kii, waxaana goolkaas dhaliyay Michael Robinson, kaasoo markii dambe ku biiray naadiga Liverpool.\n>- Reds ayaanan bannaanka gool ku soo dhalin toddobo saacadood iyo 42 daqiiqo dhammaan tartammada.\n>- Haddii Liverpool ay ku guuldarreysato inay gool dhaliso kulankan oo noqon kara midkii lixaad ee xiriir ah oo ay bannaanka gool ku soo dhalin la’ yihiin, waxa uu noqon doonaa rikoorkoodii ugu xumaa ee abaarta goolasha kulammada bannaanka tan iyo 1992-kii.\n>- Liverpool ayaa u baahan kaliya inay guuleystaan afar ka mid ah shanta kulan ee u harsan si ay u dhaafaan rikoorka Manchester City ee ah in dhibcaha ugu badan lagu qaado horyaalka Ingiriiska, maadaama kooxda Pep Guardiola ay fasal ciyaareedkii 2017-18 ku qaadday 100 dhibcood.\n>- Haddii ay wada adkaadaan dhammaan shanta kulan ee u harsan, Liverpool waxay barbareyn doonaan rikoorka dhibcaha ugu badan ee lagu qaaday mid ka mid ah shanta horyaal ee ugu weyn qaaradda Yurub, waxaana rikoorkaas uu hadda yaallaa Juventus oo 102 dhibcood ku qaadday xilli ciyaareedkii 2013-14.\n>- Sadio Mane ayaa gool ka dhaliyay 28 ka mid ah 30 koox oo uu ku wajahay horyaalka Premier League, waxaase uu ku guuldarreystay inuu gool ka dhaliyo Brighton afar ciyaarood oo uu wajahay, iyadoo kooxda kalena ay tahay Middlesbrough.\n>- Mohamed Salah ayaa si toos ah ugu lug yeeshay 127 gool kaddib 147 kulan oo uu u ciyaaray Liverpool tartammada oo dhan, waxaana uu dhaliyay 92 gool, isagoo caawiye ka ahaa 35 gool oo kale.


Maraykanka oo musharaxiinta Soomaaliyeed ugu baaqay inay ku qancaan natiijadda soo baxda doorashada | Hoyga Arimaha Bulshada\nWar ka soo baxay wasaaradda arimaha dibadda dalka Mareykanka ayaa lagu sheegay in dowladda Mareykanka ay ku dhiiri gelineyso musharixiinta u tartameysa xilka madaxtiminada Soomaaliya inay ku qancaan natiijada guddiga doorashada marka ay dhacdo isla markaana oo ay ka fogaadaan inay carqaladeeyaan doorashada.\nWarka ayaa lagu yiri “Dowladda Mareykanku waxay musharixiinta Soomaalida ka dalbaneysaa inay u hogaansam aan go’aanada guddiga guddiga doorashada oo ay ku qancaan natiijada si dalka Soomaaliya uu kaga baxo dhibaatada sanado badan uu ku jiro.\n“Tobanka September waxa ay noqon doontaa maaalin taariikhi ah waayo dalka Soomaaliya waxa uu yeelanayaa madaxweyne bilaw u ah dawlad aan ku meel gaar aheyn , waxaana tartamayaasha 25 musharax ah ugu baaqeynaa inay aqbalaan natiijada soo baxda” ayaa lagu yiri war saxaafadeedka Maraykanka kasoo baxay.\nDawladda Mareykanka waxay sidoo kale gudiga doorashada ay ka codsatay inay dareemaan mas’uuliyadda saaran oo waajibkooda si cadaaladeysan ay u gutaan.\nMaalin kadib ayaa loo ballansanyahay in 25 ka musharax ay u tartamaan doorashada dhacaysa.\nThis entry was posted on September 8, 2012 by jooqle in Somali News.


Isriixriixad Istaraatijiyadeed: Xayiraadda Trump iyo Xushmaynta Khaliijka – Cabdicasiis Guudcadde\nFebruary 3, 2017 February 3, 2017 Guudcadde\nIsriixriixad Istaraatijiyadeed: Xayiraadda Trump iyo Xushmaynta Khaliijka\nXukuumadda Madaxweynaha cusub ee Maraykanka, Donald Trump, waxa ay ku bilaabantay dardar weyn iyo cinwaannada warbaahinta oo ay macmiilatayba. Tan waxa u wacan go’aamada digreeto ee aad moodaysay in ay hore ugu sii qornaayeen Trump ee uu oodda mar keli ah ka soo qaaday, isaga oo toddobaadkii labaad uun xilka haya. Waxa u danbeeyay in uu amar Madaxweyne ku saxiixay xayiraadda dalkugalkii la siin jiray dadyawga Muslimiinta ah ee ka soo jeeda toddobo dal: Ciraaq, Liibiya, Suudaan, Suuriya, Yemen, Soomaaliya iyo Iiraan. Go’aankani waxa uu haystay cinwaannada korkore ee dunida tan iyo markii ay suuqa soo gashay in uu Trump wadwado arrintan. Waa kii ku dhawaaqay. Waa tii sida looga qayliyay fiinta. Xayiraad Muslin (Muslim Ban) waa tii lagu magacaabay. Isaguna waa kii af buuxa ku yidhi, “Waxa aad doontaan ugu yeedha. Ujeedku waa in dadka xunxun (ee niyadda xun) dalkaya laga horjoogsado.” Waa kaa Muslimiinta dalalkaa si dadban ugu tilmaamay “dad xunxun” oo “niyad xun!”\nDadkii dunida oo isla oogsan gaadhay diidmada ay diideen xayiraaddaa, ayaa waxa meel aan laga filanayn ka yeedhay dhawaq lid ku ah dunidii kale ee ka dareencelisay. Waa Imaaraadkii. Haddana waa Sacuudigii. Dalalkan, oo ay ku indhakuushaan Muslimiin badan oo ku nool kuna abtirsada toddobadaa dal ee la xayiray, ayaa si cad u taageeray go’aanka Trump. Sababayn aad mooddo in ay isugu dardaarmeen ayaa ay raaciyeen taageeradoodan. “Maraykanku xaq ayaa uu u leeyahay in uu ilaashado amnigiisa qaran!” Mar keli ah ayaa la wada xasuustay hadalkii qallafsanaa ee Benyamiin Netanyaahu, ra’iisalwasaaraha Israa’iil, uu ku taageeray go’aanka uu Trump watay ee ahaa in gidaar laga dhisay soohdinta koonfureed ee Maraykanku la wadaago Mexico. “Madaxweyne Trump waa uu ku saxan yahay. Aniguba soohdinta koonfureed ayaa aan ka dhisay derbi oo waa tii naga joojisay qaxii sharcidarrada ahaa [ee Falastiiniyiinta],” qoraal u macnaysmaya ayaa uu Netanyahu ku soo qoray bartiisa Twitter. Dad badan baa inta ay soo xasuusteen hadalkaa Netanyahu taageeradan dalalkan Carbeed u muujiyeen go’aanka Trump u akhristay in ay tahay mid ka dhigan: “Waa aannu ku taageersannahay saaxiibkayo Trump in uu tarxiilid iyo tigidh-ka-goyn isugu daro Muslimiinta. Sidaas annagaa ku soo nabad- iyo caana-maalnay!”\nQoraalkan kooban waxa aynu ku eegaynaa sababta waraabinaysa go’aanka dalalkan Carbeed, iyo siyaasad ahaan saamaynta ay ku yeelan karto duunka dalalka la xayiray ee Sacuudigaa idiin hadli sugayay, “maxaad ii dhiibatay” se lagaga dhigay.\nBariga Dhexe: Diin mise Dan?\nImaaraadka iyo Sacuudigu waxa ay caadaysteen oo caddaysteen iskaashi dhan kasta ah oo ay u galeen sidii ay uga amarkutaaglayn lahaayeen dalalka Bariga Dhexe. Si ay saamayntooda u muujiyaan, waxa ay ka adeejiyeen hab kasta oo suuragal ahaa. Galaangal, qujaqujayn iyo haddii ay ka fursan waydo faragelin toos ahba waa ay ku dayeen. Waxa u danbaysay Duufaantii Gunaanadka [عاصفة الحزم] ee ay ku qaadeen Yemen iyaga oo ku andacoonaya in ay dalka Yemen “ka gunaanadayaan” Xuutiyiinta shiicada ah ee Iiraan quudiso, kuna soo dabbaalayaan nabad iyo dawladnimo. Waa dabayshii run ahaan magaceedu dhaboobay ee ‘gunaanadday’ maatidii reer Yemen! Dhanka kale, saamayntooda si ay u ballaadhsadaan waxa ay si mataanaysan u soo badhtilmaamsadeen Geeska Afrika. Imaaraadka saldhig militeri ayaa ay isla afgarteen dawladda Eritrea in uu ka adeegsado dekedda Assab, Soomaalilaanna in uu Berbera ka dhisto isaga oo ku soo galay markii hore dekedda Berbera iyo dhisiddeeda ayaa la hadalhayaa; Sacuudiguna dhawaan ayaa ay isku afgarteen dawladda Jabbuuti oo ay gebagabeeyeenba in isaguna saldhig ku yeesho gudaha Jabbuuti oo sidaa uu ugu biiro dawladaha tirada beelay ee saldhigyada kala danaha ah, ilko yaxaasna u eg, ku leh Jabbuuti. Suuriya waxa ka socdo isku mawqif ayaa labadan dal ay ka taagan yihiin. Lugna waa ay kula jiraan. Waar lugo badanaa!\nWaxaas oo isriixriixad istaraatajiyeed ah ee Bariga Dhexe ka socdaa ma aha mid diin xidhiidh la leh. Waa se dan. Diinta keli ah ee ka shaqaysa Bariga Dhexe waa diinta Yuhuudda oo Israa’iil isku daafacdo – taana, sida qoraa Sara Shariif qortay, waa ay milmaysaa oo xaaladdaba waa ay ka baxaysaa. Waxa kale waa dano. Dano ku wada dhisan qaacidadii uu Niccolò Machiavelli ku faahfaahiyay buuggiisa The Prince ee “Yoolkaa qiil u ah marinka — the end justifies the mean.”\nMaxay Dalalkani u Taageereen Go’aankii Trump?\nWarcelinta oo kooban, liiska ayaa ay akhristeen, sida qof kasta oo kalaba, dabadeedna waxa kaga soo baxay magac aanay isaga jeclaysan, balse in uu liis kan oo kale ah ku jiro ay jeclaysteen: IIRAAN! Dalka Iiraan ayaa liistadan ku jira. Maxay ka dhigan tahay in uu ku jiro?\nDawladda Iiraan waxa ay ka mid ahayd kuwa ku yaalla Aasiya ee loollanka ilaa heer awoodeed ka dhexeeyo Maraykanka. Loollankaasi waxa uu cirka ahaa markii uu xilka Dehraan hayay Axmedii Nejaad. Mar danbe oo uu talada qabtay wadaadkan Xasan Rooxaani, ayaa isfahan dirqi ahi dhex maray iyaga iyo Galbeedkii. Isfahankaasi waa kii soo gaadhay in ay Iiraan yarayso kobcinta ay ku waddo awooddeeda Yuraaniyamta, Galbeedkuna uu yareeyo cunaqabatayntii ay ku hayeen dalka. Heshiiskii Nukliyeerka waa tii ay wada saxeexeen maamulkii Obama iyo maamulka Rooxaani. Dadka sida cadhaysan uga jawaabay ee arrintaa halis u arkay waxa ka mid ahaa Israa’iil oo la fahmi karayay sababteeda. Waxa se labeeyay madaxda Sacuudiga iyo Trump! Waxa Trump uu ku tilmaamayba heshiis ku kellifaya Maraykanka in uu ka soo horjeesato rafiiqeeda Israa’iil haddiiba Iiraan iyo Israa’iil dagaal ka dhex qarxo. Sacuudigu didmadiisa waxa ay soo bilaabantay 2013 mar ay ka dareemeen in xukuumadda Waashintoon isu dancinayso Iiraan, waana goorta uu Sacuudigu gaadhsiiyay heer uu ku gacansaydho kursi uu ka helay fadhiga aan rigliga ahayn ee Golaha Ammaanka ee Qaramada Midoobay!\nMarkii uu xilka qabsaday Trump waa kan durbadiiba liiskan soo saaray. Dad baa rumaysan in go’aankani yahay alamiito uu ugu soo qiil-bannaysanayo yoolka weyn ee ah in uu laalo Heshiiskii Nukliyeerka. Ha illaawin in ganacsi baaxad weyn Trump uu ku leeyahay Bariga Dhexe, badankiisuna magan u yahay Imaaraadka.\nIiraan waxa ay noqotay dawladda keli ah ee ilaa hadda ka mid ah toddobadii la xayiray ee ka jawaabtay arrintaa. Weliba dabayshu dhanka ay u dhabanayso fahmay oo ku dhawaaqay in iyaguna ay dalkooda ka joojinayaan muwaaddiniinta Maraykan ee ku soo qulqula sannad kasta.\nIiraan waa awoodaha u culculus ee Isbahaysiga Khaliijka ee Sacuudiyaysan ku cidhiidhin kara neefsashada hawada markeeda horaba hanfiga wadata ee gacansarraynta Bariga Dhexe. Dhanka kale waa madaxweynta mad-habka siyaasadaysan ee Shiicannimada oo suququl gelin kara dhiggiisa siyaasadaysan ee Sunninnimada. Loollankan ku dhisan “ninkii roon baa u hadhi reerka,” waxa ku riiqmay dalalka daba nahleeya awoodahaa iyagu isu cartamaya. Suuriya, Yemen, Falastiin, iyo Lubnaanba waxa ay taabteen micno kasta oo uu leeyahay in dushaada ay isku qabsadaan Sunni iyo Shiici. Malahaygana Soomaalida ayaa haddeer diyaar u ah in ay la wareegaan xilkaa oo markooda dhadhamiyaan dacarnimada loollan jaadkaa ah.\nDalalka kale yaa u Cid ah?\nCidna! Ciyaarta siyaasadaysan ee danaha hoosta ku haysata in ka badan inta ay diin ku haysato, ma fahansan yihiin dalalka kale ee liiska ku jiraa? Maya. Bal Soomaalida uun eeg. Waa dad qalbi wanaagsan oo ku dhaqma qaybta danbe ee maahmaahda “Muslinoow run sheeg, Muslinowna run uga qaado.” Waa dad dagmi og oo aan marna ku odhanayn, badanaa, wadaadka Sacuudiga laqimaya, “Horta aan run kaaga qaato e, marka hore ‘Muslinoow run sheeg!’”\nSiyaasaddu walaal ma leh, oo teello la isuma dhigto. Haddii dalalkaa kale ay baraarujin waayaan go’aamadaa degdegga ah ee dalalkaa Carbeed, wejahaddana u ah Muslimiin badan ee laga filayay in ah difaacaan xuquuqda dad ay badankiisa qaxiddiisa wax ku lahaayeen, anigu ma garan karo goorta daadka soo galay ay dareemi doonaan. “Cidda aad maalin ku baran waydo, weligaa kuma baratid.” Maalinta ay u daran tahay. Maanta oo kale.\nMa lihin siyaasadda dunida iyo midda siyaasadegeleedkaba (geopolitics) waxba nagama gelin e “belooy buulkayga kaa galay,” oo belada buul iyo bangalo toona ma celiyaan e, waxa aynu ka taxaddiraynaa in beladu fadhiga inoogu timaaddo innaga oo karna in inta aynu halkeeda ugu tagno, u leexinno halka aynu doonno.\nDalalkan Carbeed, kuwa indhayarta ah iyo kuwa Galbeedba haddii loo arko dalal aadame madax ka yahay, damaciisa iyo daandaansigiisana leh, wax sixi karo wax kalana gefi karo, waxa meesha ka baxaysa caqliyadda u aragta in ay jiraan dalal mar kasta muqaddas ah, oo saxan, iyo dalal mar kasta mudannas ah, oo khaldan. Taasna waxa laga dheefayaa in iskaashiga labageesoodka ah la soo dhaweeyo, awr-ku-kacsiga dhanka ka raran se la wada diido. In socdaalka lagaa xayiro waxa ka eel xun oo adhaxda ummadeed jebisa in maanka lagaa xayiro. Waan halkii Afgudhiye e “la-xarbiga garaadkaa; naf la jaro ka xeeldheer!”\nPrevious Isu-haye Iskama Hagrado: Sumcadda Islaamka iyo Sawaxanka Galbeedka\nNext Baraha Bulshada mise Buugta?


Madaxweyne Obama oo xilka loo dhaarinayo - BBC Somali - Warar\nMadaxweyne Obama oo xilka loo dhaarinayo\nMarkii u dambaysay ee la cusboonaysiiyay: 20 Janaayo, 2013, 15:47 GMT 18:47 SGA\nMadaxweynaha Maraykanka Barak Obama.\nMadaxweyne Obama ayaa maanta loo dhaarinayaa markii labaad madaxweynenimada afarta sano ee soo socota.\nWaxaa lagu dhaarin doonaa madaxweynaha xaflad yar oo lagu qabanayo Aqalka Cad.\nDastuurka Maraykanka ayaa dhigaya in madaxweynaha uu xilka la wareego labaatanka Janaayo, laakiin maanta ayaa ah maalin Axad oo aan la shaqayn, sidaas darteed dhaarta ay dadka ka soo qaybgalayaan bari ayaa la qabanayaa.\nSida caadada ay tahay waxaa la dhaariyay madaxweyne ku xigeenka Joe Biden marka hore, isagoo lagu hordhaariyay garsooraha maxkamada sare Sonia Sotomayor horteeda.\nMadaxweyne Obama iyo ku xigeenkiisa Mr Biden ayaa mar labaad lagu hordhaari doonaa bari boqolaal kun oo qof horteeda\nAmerika Ciidanka Maraykanka oo la dhimaya


Abaar Iyo Xanuun Aan La Aqoon Oo Ku Dhuftay Deegaanno Ka Tirsan Maamulka Jubbaland - Bulsho News\nAkhriso : Qaabkii Lagu Joojiyay Saxiixa Xirmooyinka Shidaalka ee Badda...\nCumar Cabdirashiid: Sheekh Shariif Go’aanka MOU Waa Ogaa, Cabdiraxmaan Cabdishakuur...\nAbaar Iyo Xanuun Aan La Aqoon Oo Ku Dhuftay Deegaanno Ka Tirsan Maamulka Jubbaland\nMadaxweynaha dowlad gobaleedka Jubbaland Axmed Maxamed Islaam Madoobe ayaa ugu baaqay in hay’adaha gurmadka ay gargaar bini aadanimo gaarsiiyaan Abaaro daran oo ku dhuftay deegana ka tirsan Jubbaland.\nQeyba ka mid ah deeganada dowlad gobaleedka Jubbaland ayaa waxaa ku dhuftay maalmihii la soo dhaafay Abaaro ba’an kuwaas oo galaaftay noloshada dadka iyo duunyada.\nDeeganada Jubbaland ayaa sidoo kale waxaa ka dilaacay cuduro aan la garanin nooca ay yihiin kuwaas oo soo ritay dadka ku dhaqan deeganada Abaarta ay ka kacday.\nQoraal ka soo baxay xafiiska madaxweynaha Jubbaland ayaa lagu yiri “Madaxweynaha Dowlada Jubaland Mudane Axmed Maxamed Islaam, ayaa sheegay in abaaro iyo xanuuno aan la garanaynin oo ka jira qeybo kamid ah Jubaland ay dhibaato ba’an ku hayaan xoolo dhaqatada iyo beeraleeyda qeybo badan oo kamid ah Jubaland taas oo khatar ku ah nolosha dad badan oo kamid ah bulshada deegaanka.”\nMadaxweynaha ayaa sidoo kale hadalkiisa intaas sii raaciyay “Madaxweynaha ayaa tilmaamay in abaaraha ka jira qeybo kamid ah Jubaland ay yihiin kuwo u baahan gurmad caalami ah iyo gargaar deg deg ah oo ay helaaan dadka tabaalaysan.”\nby Bulsho Media 38 seconds ago 38 seconds ago\nby Bulsho Media 57 seconds ago 57 seconds ago\nXildhibaan SIR David Amess oo u geeriyooday dhaawacii...


Imamoglu wuxuu shaaciyey taariikhda furitaanka Mecidiyekoy Mahmutbey Metro Line | RayHaber | raillynews\nHomeTURKEYGobolka Marmara34 IstanbulImamoglu wuxuu shaaciyey taariikhda furitaanka Mecidiyekoy Mahmutbey Metro Line\n16 / 02 / 2020 34 Istanbul, tareenka, GUUD, KENTİÇİ Systems Rail, Headline, Gobolka Marmara, Metro, TURKEY, VIDEOS\nimamoglu mecidiyekoy mahmutbey wuxuu fuliyay xirmadii tijaabada ugu horreysay ee khadka metrooga\nİBB Madaxweynaha Ekrem İmamoğlu ayaa yidhi,Kabataş-Mecidiyeköy-Mahmutbey Metro ”waxay sameysay darawalkeedii ugu horreeyay ee tijaabada ah" Khadka Mecidiyeköy-Mahmutbey Line ", kaasoo ah wejiga koowaad ee Metro. Isaga oo baaray xarunta kantaroolka ee Tekstilkent, oo ah barta ugu dambaysa ee imtixaanka, İmamoğlu wuxuu ka qabtay isla hadalka isla markaana wuxuu la wadaagay macluumaad farsamo oo ku saabsan khadka.\nEkrem İmamoğlu, Madaxweynaha Dawlada Hoose ee Magaalada Istanbul (IMM) ayaa yidhi,Kabataş-Mecidiyeköy-Mahmutbey Metro ”waxay sameysay darawalkeedii ugu horreeyay ee tijaabada ah" Khadka Mecidiyeköy-Mahmutbey Line ", kaasoo ah wejiga koowaad ee Metro. İmamoğlu wuxuu sidoo kale dib u furay "Mecidiyeköy Metrobus Line xiriisa lugta lugta", kaas oo laga saaray isticmaalkiisa sababta oo ah dhismaha khadka la isweydiinayo dhismaha ayaa la dhameystiray. Markay Tahay Tareenka Tijaabada M7, oo loo qaabeeyey darawal la'aan, İmamoğlu wuxuu socdaal 30 daqiiqo qaatay Mecidiyeköy Station ku tegay Tekstilkent Station, halkaas oo xarunta kontaroolada ay ku yaalliin, ay weheliso maamulka sare ee İBB iyo Qunsuliyadda Guud ee Faransiiska, Bertrand Buchwalter. Markuu baaray xarunta kontoroolka, İmamoğlu wuxuu la wadaagay macluumaad farsamo oo ku saabsan khadka iyo mashaariicda mustaqbalka. Imamoğlu ayaa ka jawaabay su’aalaha suxufiyiinta kadib khudbadiisa.\nWaxa jira laynno badan oo metrooga ah oo laga filayo qaybaha waqooyiga iyo galbeedka ee Istanbul. Waa sidee xaaladda wadooyinkaas?\n19ka Maajo, waxaan rajeynayaa inaan ku soo rogi doono qadka Mecidiyeköy-Mahmutbey waxaan rajeyneynaa in Istanbul ay dareemi doonto culeys aad u culus, gaar ahaan metrobus. Ugu yaraan asxaabteena qibradeysan waxay na siyaan hadalada noocaas ah. Intaa waxaa u dheer, khadka Eminönü-Alibeyköy ayaa ah shaqadii ugu horreysay ee aan ku soconno dhagaha. Wuxuu sidoo kale sameynayaa dadaal dheeri ah dhamaadka 2020 si uu ula kulmo Istanbulites rubucii ugu dambeeyay. Kuwani waa mawqifyo taagan, goolal taagan markii aan gaarno. Waxaan halkaan nimid waxaan aragnay xaalada meeshan 5-6 bilood kahor. Waxaan yeelanay saaxiibo ka qeyb galaya. Waxaan xasuustaa inay ahayd dhamaadka bishii Luulyo. Aad ayaan u daryeelaynaa. Ku dhawaad sidaas, usbuucii hal mar, waxaan ku sameynaa ajandaha iyo qiimeynta xaaladda qadkayaga tareenka. tus Khadka Bostancı-Dudullu waa khad aan aad u caajiso oo aan ka xumahay. Sababtoo ah waxay ahayd qayb ka mid ah E-5, oo leh meel baabuurta la dhigto oo 1000 ah, waxay dejisaa tiro howlo ah booska xarunta wareejinta ee aad muhiimka u ah, laakiin waxay sidoo kale ku xireysaa khadka badda. Hadda, gelitaanka qorshaha maalgashiga waa dhacdo ina siineysa jidka aan ku heli karno halka laga helo maalgelinta. Aniga oo ah IMM, tani waa shaqo gaar ah oo aan diiradda saaray sidii aan u dardar gelin lahaa dhaqso badan. Waxaa jira wadiiqo aad u qiimo badan oo isku xira dadka meelaha ganacsiga ka jira, isugeynta isgoysyada E-5, waxay aadaan Bostancı, xeebta waxayna ka gudbaan khadka minibus. Aad ayey muhiim noogu ahayd in aan ku soo dallacno sicirka qorshaha maalgashiga. Dhinac, waxaan horeyba u xilsaarnay 3-da xariiq. Aynu haysanno khadadkayaga Göztepe iyo Ümraniye… Aynu haysanno khadka Sultanbeyli-Çekmeköy… Aynu haysanno khadka Tuzla-Pendik… Ku xidh iyaga Sabiha Gökçen oo leh hal dheg, khadka Tuzla-Pendik… Khadadka muhiimka ah. Xaqiiqdii, waxaan qorsheyneynaa in khadkeena dhinacayaga Anatolian uu nolosha ku soo noolaado si xoog lehna u socdaan. Dhamaan shaqooyinkaas aan sheegnay, waxaan u soconaa si dhakhso leh si aan u gaarno awooddeena 2024 kilomitir sanadka 600, khadadka ay sameysay Wasaaradda Gaadiidka. Waxaa jira qaybo ka mid ah xariiqyadan oo la isticmaali doono 2020 iyo 21. Aad ayey muhiim u tahay, qiimo badan. Waan faraxsanahay. Waxaan ka shaqeynaa sidii aan u soo bandhigi lahayn muwaadiniinteenna dariiqa tareenka ee Istanbul. Mashaariicdayada cusubi waxay noqon doonaan kuwa wax lagu daro. Sidaad sheegtay, galbeedka magaalada Istanbul waa dhibane fikirkan. Gaar ahaan, Khadkeena, oo dhex mara Başakşehir kuna kulma qaybta Baçeşehir-Esenyurt wixii ka dambeeya Mahmutbey, sidoo kale Beylikdüzü… Wadadan tareenka Beylikdüzü wuxuu ahaa shaqo metro oo sugaysay 17 sano. Qaybta tareenka dhulka ee Beylikdüzü ee ku xiran Sefaköy, waxaan sii wadnaa daraasadahayaga degdega ah ee sicirka, shaqada, naqshada mashruuca iyo maalgelinta. Xitaa waxaan helay warbixin kooban oo ku saabsan toddobaadkan. Waxaan rajeyneynaa, inaan ugu dhawaaqi doonno qandaraaska muwaadiniinta sida ugu dhaqsaha badan.\nSAAMAYNTA MECIDIYEKOY-MAHMUTBEY LINE ON TRAFFIC\n“Inta u dhaxaysa Mecidiyeköy iyo Mahmutbey, waxay gaaraysaa 1,5 saacadood inta lagu gudajiro saacadaha ugu badan ee taraafikada. Celcelis ahaan, Immisa daqiiqo ayaa khadkaan socon doona kadib furista? ”\nMarka loo eego macluumaadka ay asxaabtu i siiyeen, waxay ku dhammayn doonaan khadkaan 30-35 daqiiqo, oo aan ka hadlayno 15 saldhig, 1 milyan oo rakaab ah maalintii. Tani waa xariiq leh awood aad u sareysa. Goor dambe, marka khadka Mahmutbey-Esenyurt la hawlgeliyo, waxay sidoo kale ku habboonaan doontaa hawlgalka 8-baabuur. Kani maahan khadka Mecidiyeköy-Mahmutbey, KabataşWaxay noqon doontaa khad ay ku jiri doonaan Beşiktaş gudaha Beşiktaş kuna sii wadan doono Esenyurt. Nidaamka qolkayaga xakameynta, oo aad hadda aragtay, wuxuu isu rogi doonaa mashruuc ku saabsan nidaamkaan oo leh awood iyo karti uu maareyn karo nidaamyadaas maadaama uu waqtigiisu dhammaado.\nSAAMAYNTA KANAL ISTANBUL EE MASHRUUCYADA\n"Kanal Istanbul ma hor istaagaysaa mashruucan dhulka hoostiisa mara?"\nKanal Istanbul dabcan waa caqabad. Waxay sidoo kale saadaalinaysaa isbeddelo badan oo ku saabsan mashaariicda. Kanal İstanbul waxaa ku kacaya qiyaas ahaan 20 bilyan oo liras oo keliya iyadoo la beddelayo shaqooyinka hadda jira ee'SKİ '. Sidaas; Khadadka ISKI, kanaalada, dhirta daaweynta, xitaa wareejinta iyo wareejinta, 20 bilyan oo lira. Ma ogtahay waxa loola jeedo 20 bilyan oo rodol? Xilligan la joogo, waxay ka dhigan tahay samaynta dhammaan khadkeena metrooga in la joojiyo. Kaliya culayska ISKI. Si cad ayaan u iri: Kanal Istanbul waxay ku jirtaa maskaxda 'maqnaanshaha' maskaxda maskaxda ee Istanbul; Sida laga soo xigtay in ay lacag ee our jeebka 'maya' waa bixinta dinaar Turkey lacagtii ka wakiil ah 'maya' waa bixinta. Hawsha kulanka Istanbul ee mashruuca noocan oo kale ah oo ka wakiil ah eedeymahayaga metro waa maqnaanshaha 'maya'.\nMadaxweyne Imamoglu, Kabataş Mahmutbey wuxuu ku dhawaaqay maalinta furitaanka khadka tareenka dhulka hoostiisa\nWasiirka Elvan ayaa ku dhawaaqay taariikhda dhismaha xawaaraha sare ee tareenka si uu u ballaadhiyo Habura\nRaisal wasaaraha Binali Yildirim ayaa ku dhawaaqay taariikhda hindisaha ee Istanbul\nTahir Büyükakın ayaa ku dhawaaqay wakhtiga kama dambaysta ah ee Akcaray\nTCDD oo ku dhawaaqday taariikhda cusub ee qandaraas-siinta shirkadda Isku-xirka Ganacsiga ee Bursa


Wasiirka Duulista Oo Markii Ugu Horaysay ka Hadlay Go’aankii Lagu Xayiray Duulimadyada Kismaayo. – Awdalmedia\nMaxamed Salaad Oomaar oo ah Wasiirka Gaadiidka iyo Duulista Hawada Soomaaliya ayaa markii ugu horeysay si cad uga hadlay sababihii keenay in xayiraad la saaro Duulimaadyadii sida tooska ah u tagi jiray Magaalada Kismaayo.\nOomar ayaa sheegay inay Dowladda go’aankaas qaadatay kadib markii uu sheegay inuusan maamul ka jirin Jubbaland ayna u cabsadeen xuduudaha dalka.\nOomaar ayaa xusay iyagoo gudanayo waajibaadka ka saaran Xuduudaha inay amreen in Diyaaradaha ay soo maraan Muqdisho kadibna ay usii gudbaan Magaalada Kismaayo\nWasiirka ayaa sheegay inaysan jirin xanibaad la saaray Kismaayo, balse go’aanka xukuumadda uu yahay “mid lagu ilaalinayo danta guud ee dalka.”\nMar Su’aal laga waydiiyey sababta aysan xayiraad u saarin Magaalooyinka kale ee Soomaaliya oo kaliya ay u bartilmaameedsadeen Kismaayo ayuu sheegay in meelaha kale ay ka jiraan Maamul ay Dowladda aqoonsatay uuna ka shaqeeyo Xafiisyada Immigration-ka Soomaaliya.\nSidoo kale mar wax laga waydiiyey in Ujeedka laga leeyahay xayiraadaan uu yahay mid siyaasadeysan oo la doonayo in lagu xiro Siyaasiyiinta Jubbaland ayuu sheegay inay arrintaas tahay been abuur ayna jirin cid ay dowladda dooneyso inay xirto marka laga reebo dad uu sheegay inay Booliska raadinayaan oo dambiyo galay.\nHadalka Oomaar ayaa imanaya ayada oo maamulka Jubbaland uu maanta soo saaray warbixin qoraal ah oo ku aadan xaaladda amni, siyaasadeed iyo bani’aadamnimo ee ka jirta dowlad goboleedka Jubaland.\nDowladda Soomaaliya ayaa Garoonka Muqdisho ku xirtay Wasiirkii Amniga ee Maamulka Jubbaland kadib markii diyaaradii uu saarnaa ay soo martay Magaalada Muqdisho kadib amarkii kasoo baxay Dowladda Soomaaliya.\nMaamulka Jubbaland ayaa horey u sheegay in xayiraada la saaray ay tahay mid sharci darro ah oo aan waafaqsaneyn Dastuurka Dowladda Soomaaliya iyo midka Maamul Goboleedka Jubbaland.\nMadaxweyne Axmed Madoobe ayaa maalmo ka hor sheegay in xayiraadda Dowladda ay saartay duulimaadyada Kismaayo aysan isaga shaqsi ahaan saameyn ku yeelan karin oo uu aadi karo halkii uu doono isagoo aan wax fasax ah ka qaadan Dowladda Dhexe balse cidda la cunqabateenayo ay tahay Shacabka Jubbaland sida uu hadalka u dhigay.


HORDHAC: FC Porto vs Liverpool – Gool FM\nHORDHAC: FC Porto vs Liverpool\n(Europe) 14 Feb 2018. Liverpool ayaa u safartay dalka Portugal si ay ula soo ciyaarto Porto lugta hore ee wareega 16 ka Champions League.\nLiverpool waxaa ganaax uga maqnaan doona Can halka uu dhaawac waqti dheer ku maqan yahay Nathaniel Clyne,.\nJoe Gomez oo qaba dhibaato Jilibka ah ayaa shaki laga muujinayaa halka uu Ragnar Klavan taam u yahay kulanka kaddib dhaawac mowdada ah.\nDaafaca lacagaha Rikoodhka ah ugu yimid Liverpool ee Virgil van Dijk ayaa lagu wadaa inuu kulankiisii ugu horreeyay ka soo muuqdo Champions League, Goolhaye Loris Karius ayaa isna lagu wadaa inuu booskiisa xafito.\nWeerarka cududa leh ee Porto ayaa Caawa waayi kara hubkiisii ugu waynaa maadaama shaki laga muujinayo taam ahaanshaha dhaliyaha reer Cameroon ee Vincent Aboubakar oo qaba dhaawac muruqa ah.\nXiddigaha kale ee dhaawacyada laga daweynayo Porto ayaa waxaa ka mid ah Marcano, Danilo iyo Andre Andre.\nKulanka: FC Porto vs Liverpool (Lugta hore ee wareega 16 ka Champions League)\nGoobta: Estadio do Dragao\nGoorta: 10:45 Habeenimo\nGarsoorka: Daniele Orsato (Italy)\n◾Liverpool wax guul darro ah kalama kulmin Porto, afar kulan ayay la ciyaartay dhammaan tartamada (2-guul iyo 2-bar baro), Bar baro ayay ku wada dhammaadeen labadii kulan ay ku wada ciyaareen Portugal.\n◾Kulanka kaliya ay isaga hor yimaadeen Bug baxa tartamada Yurub wuxuu ahaa quarter-finals UEFA Cup 2000-01, Liverpool ayaa isku cel celis 2-0 ku adkaatay iyadoona qaaday koobkaas.\n◾Porto ayaa guul darreysatay saddexdii kulan ee ugu dambeeyay Champions League kulamada bug baxa.\n◾Porto ayaa soo gaartay kulamada bug baxa Champions Leagu emarkii ugu horreysay labo xilli ciyaareed oo xiriir ah tan iyo 2009/10. Ma aysan u soo gudbin quarter-finals tan iyo sidii ay koobka u qaadeen 2004.\n◾Liverpool ayaa ka mid ah afar kooxood oo aan laga adkaan Champions League ilaa iminka kal ciyaareedkan, Waxaa ku wehliya Barcelona, Besiktas iyo Tottenham.\n◾Porto ayaa dhalisay sideed gool oo kubbadaha set-piece ee ka yimaad Koornooyinka iyo laadadka xorta ah waana kooxda ugu badan Champions League kal ciyaareedkan.\n◾Kaliya gegada PSG Parc des Princes stadium (16-gool) ayaa ka badan goolasha ay Porto ku dhalisay garoonkeeda Dragao (15-gool) Wareega Group yada Champions League ee kal ciyaareedkan.\n◾Weeraryahanka FC Porto Vincent Aboubakar ayaa dhaliyay shan gool isla markaana caawiyay 2-gool Champions League kal ciyaareedkan waana waqtigiisii ugu fiicnaa.\nSafafka Macquulka ah ee FC Porto vs Liverpool:\nHORDHAC: Real Madrid vs PSG....(Kulankii la wada sugayay)\n"Waa in si dhab ah noola qaataa innaga iyo Manchester City.".- Neymar oo Booteeyay


Muran ka taagan beel ka mid ah kuwa la haybsooco oo la sheegay in ay u xuub siibatay beel kale\nLondon, November 19, 2009 (WDN) - Waxaa isa soo taraya muran xooggan oo ka taagan beel Soomaaliyeed oo ka mid ah beelaha la haybsooco, oo la sheegay inay u digarogatay isir ahaan beel kale oo ka mid beelaha laan dheeranimada sheegta.\nBeesha Maxaad Barre oo ka mid ah beelaha la haybsooco ee Madhibaan, ayaa lagu soo warramayaa in ay hadda u xuubsiibatay beesha Kuul Carre oo iyadu ka soo jeedda Habar Yoonis, Isaaq.\nSuldaan Yuusuf Muxumed Xiiray oo ka mid ah Salaaddiinta magaalada Hargeysa oo la sheegay in uu isagu lafdhabar u yahay ololaha beesha Maxaad Barre ugu digaroganayso Habaryoonis oo hadda booqasho ku maraya dalka Biritayn, ayaa dhawaan ku baaqay in magaalada Burco lagu qabto shir ballaadhan oo lagu soo dhaweynayo beeshan ku soo biirtay jilibada Habaryoonis.\nWarka ayaa waxa uu intaa ku darayaa in Salaaddiin, odayo iyo waxgarad kale oo ka tirsan beesha Maxaad Barre ay arrintaasi gaashaanka ku dhufteen, iyagoo islamarkaana ku tilmaamay wax aan loo dul qaadan karin oo been lagaga sheegayo Isirka beeshooda.\nQoraal dheer oo ay saxaafadda u kala direen oo ku socday salaaddiinta, odayada iyo waxgaradka beesha Habar Yoonis, ayay ku canbaareeyeen wax ay ugu yeedheen marin habaabinta lagu samaynayo abtirsiinyaha beesha Maxaad Barre ee Madhibaan.\n“Annaga oo ah Odayaasha iyo Waxgaradka Beesha Maxaad Barre ee dagan Somaliland iyo Soomaaliyaba, waxaan halkan ku caddaynaynaa in aysan waxba ka jirin, arrimo beryahan lagu marin habaabinayo abtirsiinyaha beesha oo ay Yurub ka wadaan koox yar oo ka tirsan beeshayada iyo koox ka tirsan beesha Habar Yoonis”, ayay waxgaradkaasi ku sheegeen bayaankooda.\nSalaaddiinta iyo waxgaradka beesha Maxaad Barre, ayaa waxay kaloo bayaankooda ku xuseen in kooxdan yari ay ku andacoodeen, in beesha Maxaad Barre ay tahay Kuul Carre, Habar Yoonis, arrintaasna aanay waxba ka jirin. “Arrimaha la yaabka leh ayaa ah in beel isirkeeda la yaqaan, oo qarniyaal soo jirtey in maanta la isku dayo in taariikda isirkeeda la khaldo, ayadoo laga faa’iidaysanayo dhibaatooyinka gaarka u haysta beesha iyo beelaha la midka ah, iyadoo dad kooban loo dirayo dhaqaale si loo jahawareeriyo sooyaalka taariikheed”, ayay salaaddiinta iyo waxgaradkaasi kale ku caddeeyeen bayaankooda.\nSalaaddiinta iyo odayaasha Maxaad Barre ee bayaankan soo saaray, ayaa sidoo kale waxay sheegeen in ay xidhiidh la sameeyeen salaaddiin iyo waxgarad ka tirsan beesha Habar Yoonis. Kuwaas oo sheegay in wararka hadda la faafinayo aanay waxba ka jirin, laguna marin habaabinayo taariikhda iyo abtirka beesha Maxaad Barre, isla markaana aysan raalli ka ahayn. Waxa ay qireen cuqaashaasi sida bayaanka lagu sheegay in beesha Maxaad Barre aysan isir wada dhalasho la wadaagin beelaha Isaaq, gaar ahaan beesha Habar Yoonis.\nShir isna ka dhacay magaalada Nayroobi oo ay isugu yimaadeen mas’uuliyiin, siyaasiyiin iyo wax garad ka tirsan beesha Gabooye ee bariga Afrika ayay ku cambaareeyeen wax ay ugu yeedheen kala qaybinta ay salaaddiin ka tirsan Somaliland ku hayaan beesha Gabooye. Waxa isna lagu taageeray bayaanka salaaddiinta qaoraallo ay warbaahinta u gudbiyeen qaar ka mid ah madax dhaqameedka beelaha kale ee Gabooye\nDhanka kale bayaan uu soo saaray Maxamed Jaamc Cawil oo isagu isku tilmaamay afhayeenka beesha Kuul Carre ee Habar Yoonis, ayaa waxa uu ugu baaqay dhammaan xubnaha beesha ee ku kala nool dunida dacaladdeedu in ay u diyaar garoobaan ka soo qaybgalka shirweynaha dhawaan la filayo in uu ka dhaco magaalada Burco, ee xarunta gobolka Tog Dheer ee beesha Habar yoonis ku soo dhawaynayso walaalahooda Kuul Carre.\n“Waxaan beelaha Kuul Carre ku wergelinayaa inay dhowaanahan soo shaac baxeen, shakhsiyaad tira yar oo doonaya inay carqaladeeyaan, ama is hortaagaan shirweynaha ka dhici doona magaalada Burco ee gobolka Togdheer ee Somaliland, ee ay hore ugu heshiiyeen, guurtida iyo salaadiinta Beelweynta Habar Yoonis iyo cuqaasha iyo waxgaradka beelaha Kuul Carre”, ayuu afhayeenku ku sheegay qoraalkiisa.\nWarku waxa uu intaa ku darayaa in sidoo kale ay qurbajoog badan oo ka tirsan beesha Habar Yoonis ay taageereen, soona dhaweeyeen shirka lagu soo dhawaynayo beesha Kuul Carre oo la filayo in uu ka dhaco magaalada Burco 20 ka bisha January ee sannadka foodda innagu soo haya.\nBeelaha la hayb sooco oo aalaaba ay Soomaalida inteeda kale ku hayaan dulmi iyo xaqiraad, ayaa taasi waxay ku keentaa in shakhsiyaad ka mid ahi, si ay uga badbaadaan bahdilka iyo quudhsiga ay mararka qaar sheegtaan beelo kale. Hase yeeshee waa markii ugu horreysay ee beel dhan oo ah kuwa la hayb sooco ay u xuub siibato beel kale, loona qabanqaabiyo shirweyne soo dhawayn ah.\nAqoonyahan deggen magaalada London oo ay WardheerNews arrintan wax ka weydiisay ayaa sheegay in beelaha la hayb soocaa aanay u baahnayn in la isir gediyo, balse ay mudan yihiin in laga daayo dulmiga iyo quudhsiga, loona arko in ay la mid yihiin beelaha kale ee Soomaaliyeed, loona ogolaado in ay xidhiidh is dhexgal iyo xididtinimo la yeeshaan beelaha kale siiba dhinaca guurka.\nWararka gobolada Somaliland oo waayadan dambe ay aad ugu badnaayeen beel ka soo digarogatay xisbi siyasaadeed oo ku biirtay mid kale iyo xaflado lagu soo dhaweeynayo, ayaa la isweydiin karaa in xaalku hadda wixii ka dambeeya isku bedeli karo beel ka soo digarogatay beel kale, kuna soo biirtay mid kale oo xaflad lagu soo dhaweeyay.


“Kolba haddii maceeshaddii dadka qirin-qiir la galinayo, wada-hadal iyo isku-imaanshiyo kale hadalkiisaba dhaaf” – Prof Cabdi Ismaaciil Samatar | Somaliland Post\nHome News “Kolba haddii maceeshaddii dadka qirin-qiir la galinayo, wada-hadal iyo isku-imaanshiyo kale hadalkiisaba...\n“Dowladda ka talisa Maka-Al-Mukarrama Xaq uma laha inay ka Arrimiso neefka Berbera ka dhoofaya… waa in loo daayo guddigaa khubarada ah ee madaxa-bannaan oo dadka waraaqaha siinaya”\nHargeysa (SLpost)- Prof Cabdi Ismaaciil Samatar, ayaa ka hadlay Markab Xoolo ka qaaday Dekedda Berbera oo muddo todobaaddo ah ku xanniban Dekedda Jeddah ee dalka Sucuudiga, waxaanu masuuliyadda arrintaas kor ka saaray dowladda Muqdisho ee uu hoggaamiyo Maxamed Cabdilaahi Farmaajo oo uu eedayn culus u jeediyey.\nProf Cabdi Ismaaciil oo ah Macalin wax ka dhiga Jaamacad ku taalla dalka Maraykanka, ayaa waraysi uu siiyey suxufi madax-bannaan oo ka hawl-gala North America, waxa uu ku baaqay inaanay dadka shacabka ahi aanay dhibbaneyaal u noqon xurgufta siyaasadeed ee u dhexeeya Somaliland iyo Somalia.\nProf Cabdi Ismaaciil Samatar oo la weydiiyey cidda uu u malaynayo inay ka dambayso xannibaadda Markabka xoolaha sida ee ku xayiran Dekedda magaalada Jeddah ee dalka Sucuudiga, waxa uu yidhi, “Runta Allah uunbaa og laakinse waxa muuqata Kolba haddii Sucuudigu yidhi qolooyinka Berbera warqad haka soo qaataan Muqdisho, waxaan isleeyahay dowladda Muqdisho ayaa ka dambaysa oo Sucuudiga ku tidhi Wixii naga imanaya (Somali) inuu jidkayaga soo maro. Ayaan-darradu waxa weeyi, siyaabo ka farsamo wanaagsan ayaa waxan loo habayn lahaa haddaynu Soomaali nahay; metelan waxa jira dad ka shaqeeya Caafimaadka Xoolaha oo la yidhaahdo Somali Veterinary Association, meeshay doonaan haka yimaaddaane, waa khubaro dadka u dhaxaysa, waxay ahayd inay iyagu bixiyaan waraaqaha oo aan lagu xidhin siyaasaddan guud Quudkii dadka masaakiinta ah. Laakiin arrintu siday u eegtahay, waxaad mooddaa dowladda Federaalka ah ee Xamar fadhidaa inay ka dambayso in Sucuudigu yidhaahdo meeshaas waraaqo hala soo qaato.”\nIsagoo ka hadlayey sida ay aragti ahaan ula muuqato tallaabada Dowladda Muqdisho, waxa uu yidhi, “Waxay ku tusaysaa siyaasadda taalla Maka Al-Mukarrama; waa Jidka ay xukumaan dowladda Federaalku, meel kale ma xukumaan, Xamar Gudaheeda oo dhan ma xukumaan, waa caqli-xumo oo way canaatamayaan, may ahayn in la siyaasadeeyo dhaqaalaha dadka, waxay ahayd in loo daayo dadka ganacsatada ah, Somaliland-na maaha inay tidhaahdo warqad kama soo qaadanayno.”\nProf Cabdi Ismaaciil oo la weydiiyey Cidda qaadanaysa masuuliyadda saamaynta ka dhalanaysa xoolaha la xannibay, waxa uu ku jawaabay, “Labada dhinacba way leeyihiin masuuliyadda, waa in labaduba dib uga noqdaan oo arrinta loo daayo dadka ganacsatada ah oo ay yidhaadaan deg-deg haloo sii daayo, wixii siyaasad ah ee laysku haysto maaha in la soo dhex-galiyo maceeshadda dadka masaakiinta ah.”\nProf Cabdi Ismaaciil Samatar oo la weydiiyey inay dowladda Muqdisho xaq u leedahay inay Sucuudiga ka dalbato masuuliyadda Xoolaha ka dhoofa Somaliland maadaama ay iyadu haysato Aqoonsiga dowladnimo ee Caalamka, waxa uu ku jawaabay, “Marka run laysku sheego, dowladda Muqdisho fadhidaa Maka-Al-Mukarrama ayay ka shaqaysaa oo horaan ugu bixiyey Dowladda Maka-Al-mukarrama Land; Kismaayo kama taliso, Garowe kama taliso, meel kale ooy ka talisaana ma jirtee, maxaa Hargeysa gaadhsiinaya. Dowladdaas ka talinaysa Maka-Al-Mukarrama Xaq uma laha inay ka Arrimiso neefka Berbera ka dhoofaya oo dadkii Masaakiinta ahaa ee neefka iska lahaa loogu ciyaarayaa, waa in loo daayo guddigaa khubarada ah ee madaxa-bannaan oo dadka waraaqaha siinaya,” Sidaas ayuu yidhi Prof Cabdi Ismaaciil Samatar.\nMacalinka oo la weydiiyey haddii tallaabadani dhaawac u geysan karto wada-hadallada Somaliland iyo Soomaaliya, waxa uu ku jawaabay, “Mabay jirin wada-hadalladu muddadaa labada sanno ee ninka Farmaajo joogay meesha. Dowladda Farmaajo malaha qaddarintii iyo qiimayntii Qaranka iyo umadda Soomaaliyeed. Kolba haddii maceeshaddii dadka qirin-qiir la galinayo, wada-hadal iyo isku-imaanshiyo kale hadalkiisaba dhaaf,” Sidaas ayuu yidhi Prof Axmed Ismaaciil Samatar oo u warramayey Weriye Deeq Darajo.


Maxaa ka jira in Kornayl Caarre ku Gacan saydhay Dalab uga yimid dhinaca Puntland ? | Kalshaale Warar Sugan iyo Suugaan\nMaxaa ka jira in Kornayl Caarre ku Gacan saydhay Dalab uga yimid dhinaca Puntland ?\nJul 14, 2019 - 15 Aragtiyood\nCeerigaabo ( Kalshaale ) Kornayl Siciid Caare oo Mudooyinkii dambe Hogaaminayey Ciidamo ka baxay Somaliland, Kuna dhowaaqay Jabhad Cusub oo Fadhiisin ka helay duleedka Qardho ayaa la sheegay in uu ku gacan saydhay dalab uga yimid Puntland sida uu sheegay Cismaan Cumar Dool.\nSiyaasi Cismaan Cumar Dool oo kamid ah Siyaasiyiinta Xisbiga Mucaaridka ah ee Waddani, ayaa ka hadlay qodobo uu sheegay inay isku mari waayen Korneyl Caare iyo Maamulka Puntland.\n“Kornayl Caare iyo Puntland waxay isku mari waayeen qaabka maamulkaasi u taageerayo jabhada Kornaylka iyo wajiga uu dagaalkiisu noqonayo, Caare isaga oo Qardho jooga ayuu odhan jiray Somaliland, waana geesi halyey qaran ah waana nin rag garta waayey”.\n“Kornayl Caare waxay isku maandhaafeen maamulka Puntland in lagu yidhi magaca Soomaaliya qaado oo aanu kugu caawino, isna waxa uu ku yiri ma doonayo magac kale ee Somaliland is haysata ayaanu nahay ee sidaas miyaad igu garab galaysaan iyaguna waxay ku yiraaheen maya oo Somaliland ma aqoonsanin namana khusayso”.\nWuxuuna intaas kusii daray “Caare sidaas ayuu ku waayey in baabuur tigniko ah la siiyo in lacag la siiyo iyo in askar la siiyo, waxaanu noqday qof mabda leh oo is yidhi dadkaaga iyo umada Somaliland ha khiyaamaynin, sidaas ayaanu kaga soo baxay maamulka Puntland kuna soo galay Somaliland iyada oo aanay waxba ku soo kordhin ciidankii uu la tagay”.\n“Halka uu maanta ku jiro Korneyl Caare, ninka yidhaahda halagu laayo oo weerar ha lagu xaliyo waa nin ka shaqaynaya in dabku sii fido, Caare waa in si macquul ah loola hadlaa oo la dhagaystaa waxa uu tabanayo”. Ayuu yidhi Dool.\nSi kastaba ma jiro wax Hadal ah oo kasoo baxay dhinaca Kornayl Caarre, waxaana la ogsooyin yahay in Taageero badan ka helay dhinaca Putland, Iyadoo lagu qaabilay caasimada Puntland ee Garoowe.\nLibaax walawayntu yaanay namoodin dad bilaa qadiyada isagaa hada naaraha idinka waraabin doona\nMaxaa pudland ka galay magac somaliyeed.\nMa ayagaa somalinimada kaga dhaw.\nMalaha wexey rabeen in ay wax kaga cunaan xamar.\nWexey aheyd in ay dhahaan magaca pudland sheego.\nDaanyeer caare haduu rabo in uu dagaal ku galo magac somaliyeed xamar ayuu tegi lahaa. Laakiin wuxuu ogyahay dadka xamar degan in aysan yeeleyn Somaliland ayaan duminayaa ee wax haleysiiyo.\nCaare. waa in uu hargeysa ku laabtaa waa in uu miiska saraa Waxa uu tabanaayo. Waxaan hubaa in lays fahmaayo. Laakiin ina adeerkeey cirro ayaa laga guuleystay oo buuraha ayaan gelayaa halkaa kama sheqeyso.\nIs qabqabsi iyo maamullo farabadan Hadeey faa.iido leeyihiin koofur ayaa meel ku gaari laheyd. Waa in la tegaraa midnimada walaalaha woqooyi. Caqliga saliimka ah ayaa sidaas ah.\nHadaad adigu jabto. Walaalkaa jabka kugu dhacay weligaa halla jeclaan.\nWaan hubaa maaliyiin reer woqooyi ah in ay walaalaha koofureed wanaag iyo mid la jeclaan lahayeen.\ncunto uun halaga hadlo hadeen iyo maalin sida gobooyaha\nGarqaad sxb ereyagaa waqooyi dad baa kaxanaaqa ee kadaa kkkkkkkkkk muqdisho iyo hargaysa kkkkkkkkk\nHaddii Puntland rabto in Caare wax la qabato oo Somaliland Hargeysa gaaro, ma kula tahay asagoo calankii Somalia bluelle wada gaari karo..\nHadaan gabadhiisu dilin wardiyihiisa ayaa dili lahaa…\nWaa sheeko ciyaal Somaliland ka timid la isku deyayo in Somaliland cadow la tuso in dumiya rabo si loo mideeyo… taas waa wax saqiirka fahmi karo.\nMarka dhexdiina kala baxa.\nAnaga tan naga dhaxaysa anagoon Caare wadan oo Harti wata i sug, inta Harti wadato, mahayga fadhiyin…kkkkkk\nHadalkaan waa hadal siyaasadaysan oo Somaliland ka yimid oo Caare qiil lagu soo celiyo loo samaynayo..\nMacnaha waa geesi qadiyadda Somaliland jecel oo wax tirsanaya.\nWaxaa la isku deyeyaa in wadanimo Somalilandernimo la geliya kuwa u dagaalamaya, Puntlandna in colaada Somaliland dhexdeeda baanka ka tahay la inkiro, macnaha cadow Somaliland dumiya raba. waa dadka cadow tus.\nPuntland dabaalo maaha, Calanka Somalia xiro aan ku taageernee in meesha oolin waa ogyihiin oo rag xukunka Somaliland isku haysta yihiin.\nNinka Somalia watana Somaliland xukumayn maanta Caare iyo Puntland waa ogyihiin… marka sheeko caruureedka meesha kala baxa.\nPuntland ma rabto in dad xukun isku haya, colaad hurin uga faaiidaystaan in magac ku noqoto beri ma rabaan…. Colaada Somaliland Puntland wado kale leedahay, maaha in ayaga hub isugu dhiibto.\nGargaaq ma in difaac Somaliland ka tahay ayaad mooday, wuxuu ka dagaalamayaa Puntland baa tiri Calanka Somalia iyo dresska Somalia ku dagaal aan ku taageernee…..!\nwar wax ka jiraanba maaha.\nWiilasha Caare u dagaalaya iyo kuwii la dagaali lahaa ayaa in Mumbanyaa isla qaadaan la isku deyeyaa….Somaliland xaalku waa ku xunyahay hadday halkaas marayaan…. Maamulkii Iidoor waa ruxmayaa.kkkkkkkkkkk\nMacnaha waa wadaniyiin beeshiisa oo dhan inta kale waa qaran dumis…. Puntland iyo Federalka dadka raba haba ugu darnaayeene…kkkkkk\nIsma waydiiyo wadankii markaan gubnay sowtaan kasoo tegey oo lmeel agu noolaan karin noqday.\nsee wadani ku ahay..? kkkkkkk\nInla moog yuhuu u mudaa!\nWaan dareemahayaa inaad isleedahey Garowe armey martaa jidkii Tukaraq, ha u baqin Garowe waxaa wada difaacidoono dhamaan ciidamada Koofurta Soomaaliya.\nWalbahaar badan ayaa ka muuqdo qoraalkaada, sxb Garowe waa degmo ka tirsan degmooyinka hoostago Xamar.\nXuduudkii difaaca dalka oo Xamar masuul ka tahay ma Garoowe ayaad ku ekeysay, wixii ka shisheeya xil kaama saarna… !\nCudur qabiil qoto dheeraa, nin qabana aqli daranaa!\nHadaad aqli leedahay waxaad fahmi lahayd in qabiil nacayb iyo boolo xoofto lagu qasaaray maanta xitaa aadan tabar u hayn, cidna bun kaaga dhimayn.. Somalinimo wado dhaanta jirin iyo in dadka cuqdada qabiil dhextaala la saaro ama la yareeyo hadaan laga saari karin.\nMudug waa walaalo oo wax ha isku darsadaan iyo colaada iyo durbaanka qabiil oo la garaacayo, xinka iyo xasadnimada lawado waan isqabadsiin waayey!\nWaa sida qof labamiire ( laba miyirle) ah.\nAad la yaabayso: goorma saxsanaa!\nWadani dhulkiisa marka gubo oo meel cidna ku noolaan karin noqoto, kama qaxo oo bariis kama baryo Gaal cad iyo mid madow.\nWadaniyoow xaal qaado.\nHa u gafin Gabooye, magac baa u baxay mooyee ma jirto ummad ka iiman badan Somali.\nYey xoolo ka dhacaan ama dhul, yey dileen si xaqdaro ah…. War naga aamus\nXaqqa laga galay maalin soo ifbixin.\nSoo maadan arkin madaxda Mogadishu ineysan xagga u dhaafin Garowe, Shiikh Shariif, Xassan Shiikh, Farmaajo, iyo kuwa dambe.\nWaligaa miyaad aragtey Masuul Villa Xamar oo Garowe u dhaafey dhanka Xadka.\nXeerka Xamar ayaa na xukumo sxb\nRiyo hadday badhi leeyihiin dabadooda ayay ku qarsan lahaayeen. Xoogga aad garoowe ku difaacayso maad ciyaalka yar yar afka duubta ee shabaab la baxay magaalooyinka ay joogaan isga xoraysid halka ugaandhes kaa waardiyeynayo


Joojinta Xawaaladaha Soomaalida ee Kenya & Saameynta Dhaqaale ee Gobolka | Xaqiiqa Times - Online Magazine\nHome Arimaha Bulshada Joojinta Xawaaladaha Soomaalida ee Kenya & Saameynta Dhaqaale ee Gobolka\nJoojinta Xawaaladaha Soomaalida ee Kenya & Saameynta Dhaqaale ee Gobolka\nGo’aanka dowladda Kenya ay ku xirtay 13 xawaalad iyadoo isla markaana xayiraad ku soo rogtay xisaabaadkii ay bankiyada Kenya ku lahayeen 86 qof oo ay ku jiraan ganacsato iyo culimo caan ah ayaa saameyn ballaaran ku yeeshay Soomaalida meel kasta oo ay joogto. Hase yeeshee wuxuu si gaar ah u saameynayaa Soomaalida ku nool Gobolka Waqooyi-bari Kenya iyo qaxootiyada Dhadhaab iyo Kaakuma oo lacag badan looga soo diro dibadda iyo gudaha Soomaaliya, taas oo noloshooda inta badan ay ku tiirsaneyd.\nKenya ayaa ku eedeysay xawaaladaha iyo shakhsiyaadka dhaqaalahooda la xayiray in ay maalgeliyaan Al-Shabaab oo waayadan dambe weerarro culus ka geysatay Gobolka Waqooyi-bari ee Kenya ee ay Soomaalidu degto. Ma jiraan caddeymo buuxa oo muujinaya eedeymaha ay Kenya u jeedisay shakhsiyaadka iyo shirkadaha ay xannibtay.\nGanacsiga Soomaalida ee Kenya iyo kan dalka gudihiisa ka socda ayaa si weyn ugu tiirsan adeegsiga xawaaladaha oo lacagta si degdeg ah ku gaarsiiya meelaha loo dirayo. Tusaale ahaan qaadka oo Kenya ay u soo dhoofiso Soomaaliya, kaddib markii dalal Yurub ah iyo Mareykanka laga mamnuucay ayaa lacagta loo marsiin jiray xawaaladaha.\nJoojinta shirkadahan ayaa waxay sidoo kale saameyn xooggan ku yeelanaysaa qurbajoogta Kenya ee xawaaladaha Soomaalida isticmaala, qaxootiga Koonfur Sudan iyo Jaaliyadaha dalalka bariga Afrika oo si toos ah ugu xiran xawaaladaha Soomaalida. Waxaa xusid mudan in xawaaladaha ay lacagta u kala qaadaan dalalka Kenya, Uganda, Rwanda, Koonfur Sudan iyo Tansaaniya oo dhamaan ganacsigooda uu yahay mid aad isugu xiran.\nCabdiraxiim Shiil oo ah Ku-xigeenka Hormuudka Kulliyada Dhaqaalaha ee Jaamacadda Banaadir ayaa qaba in ganacsiga labada dal iyo guud ahaan Geeska Afrika uu yahay mid isku xiran oo aysan dhibaatada Soomaali kaliya ku koobnaan doonin. Wuxuu sidoo kale sheegay in Soomaalida ay wajahday caqabado middan ka culus, hase ahaatee ay ka gudbeen, tan haatan taagganna loo heli doono xal ku habboon.\n“Kenya waa in ay ka fikirtaa saameynta dhaqaale ee iyada ka soo wajihi kara inta aysan qaadin tallaabooyinka noocan oo kale ah ee kala dhantaalaya kala faa’iideysiga iyo kala ganacsiga labada bulsho ka dhaxeeya” ayuu yiri Shiil.\nSoomaalida oo ah dad hal-abuur ganacsi leh ayaa burburkii kaddib billaabay in ay sameystaan nidaam xawilaad oo degdeg iyo amaano ku dhisan, kaas oo qof walba halka uu joogo lacagta looga qabanayo kan uu u diraayana meesha uu joogo loogu geynayo.\nHaddii dowladda Kenya ay ku sii socoto tallaabadan waxaa imaan kara dhibaatooyin dhaqaale oo iyada lafteeda saameeya sida in ay istaagaan malaayiinta doollar ee ka soo gasha Jaadka/qaadka oo dhibaato weyn ku haya bulshada Soomaalida ah balse ay Kenya ka macaashto.\nAxmed Saciid oo Muqdisho ku sugan ayaa noo sheegay in qaar ka tirsan qoyskiisa ay noloshooda ku tiirsan tahay lacag looga soo diro bil walba dalka Kenya. Axmed wuxuu yiri “aad baan uga xunnahay tallaabada ay qaadday dowladda Kenya oo aan xal u noqon karin dhibaatada amni ee waayadan heysata. Qoysaska Soomaalida ah ee ku nool Kenya oo lacagta lagu soo gaarsiiyo xawaaladaha maalin murugo ah ayay u tahay sababtoo ah ma jirto waddo kale oo haatan lacagta lagu gaarsiiyo.”\nCabdifataax Cali oo dukaanno lagu iibiyo telefoonnada iyo kumbiyuutarrada ku leh Nayroobi ayaa Wargeyska Xaqiiqa u sheegay in ay xiyiraadda xawaaladaha tahay dhibaato soo siyaadday oo u baahan in si degdeg ah wax looga qabto. “Waxaan maaanta dirsan weynay lacagtii aan badeecooyinka ku dalban jirnay. Dadka maalin walba wax ku dirsada xawaaladaha ayaan ahayn. Waxay ahaayeen kuwo si fudud adeegyada aan uga baahannahay u gaarsiiya meel kasta oo aan dooneyno” ayuu yiri ganacsade Cabdifataax.\nSuuqyada dalka Kenya ayaa laga dheehanayaa saameynta ay ku yeelatay xayiraaddan, iyadoo qiimaha badeecooyinka uu sare u kacday, maadaama adeegsiga Bankiyada uu yahay mid qaali ah, misana ay maalmo qaadato in lacagta la gaarsiiyo meelihii loogu talagalay.\nXawaaladaha la xiray oo ah kuwa ugu waaweyn ayaa waxaa ku jira Amal, Dahabshiil, Tawakal, Bakaal, Jubba, Iftin, Hodan, Amaana iyo Kaah.\nWar-saxaafadeed ay si wadajir ah u soo saareen Madaxweynaha iyo Raysul Wasaaraha Soomaaliya ayaa arrintan walaac looga muujiyay, balse ma jiraan tallaabooyin muuqda oo ay dowladdu qaadday si loo badbaadiyo dhaqaalaha Soomaalida ee Bankiyada Kenya yaalla, kaas oo ay dowladda Kenya dooneyso inay ku joojiso marmarsiiyo aan caddeymo buuxa loo hayn.\nPrevious articleHanti-dhowrka Qaranka: Dib Baa Loo Eegayaa Heshiisyadii La Galay\nNext articleDowladnimadu Waa Inay Dadka Waxtarto!


SOMALITALK.COM | NAIROBI | OCTOBER 10, 2004\nDOORASHADA MADAXWEYNAHA SOOMAALIYA:::\nC/LAAHI YUSUUF AXMED, AYAA KU GUULAYSTEY MADAXWEYNAHA SOOMAALIYA::\nSaacada Afrikaad bari: 10:00pm: Axad October 10, 2004\n1. C/llaahi Yuusuf Axmed 189\n2. C/llaahi Axmed Caddow 79\nWaxaa aad loo qoslay kaddib markii guddoomiyaha baarlamaanku uu ku dhawaaqay in C/laahi Caddwo uu ku guulaystey madaxweynaha, laakiin waxa uu ula jeedey C/laahi Yusuuf, waayo xaqiiqo ahaan waxaa codadka ugu badan helay C/laahi Yuusuf Axmed (189 cod).\nWaxaa baarlamaanka Soomaaliya laga dhawaaqay in C/Laahi Yuusuf Axmed uu ku guulaystey jagada madaxweynaha Soomaaliya ee shanta sano.\nC/Laahi Caddow ayaa istaagey oo gacan qaaday C/laahi Yusuuf kaddib markii lagu dhawaaqay in C/laahi Yuusuf uu ku guulaystey jagada madaxweynaha Soomaaliya.\nC/laahi Yuusuf ayaa istaagey, oo kor u qaaday, dadkii oo dhan ayaa sacab ka wareegey, calanka soomaaliya ayaa la saaray, C/laahi Yusuufna waxa uu salaan ka qaatay askar Keenyaan ah, kaddib C/laahi ayaa salaamay guddoomiyaha baarlamaanka iyo dhammaan cod bixiyayaashii..\nWaxaa markiiba bilowday in askar dhar cad ah oo Kenyan ah ay waardiyeeyaan C/laahi Yusuuf.\nWaxaa markaas C/laahi Yuusuf la fariisiyey kursi uu hor suran yahay Calanak Soomaaliya.\nKaddib guddoomiyahay baarlamaanka ayaa C/laahi caddow ka codsaday in uu u mahad celiyo C/laahi Yusuuf isla mar ahaantaana uu la shaqeeyo.\nC/laahi Caddow ayaa u mahad celiyey xubnaha baarlamaanka, iyo dhamman intii ka qayb qaadatay sheirka kenya. Waxan auu qiray in si xor ah loo doortay C/laahi Yuusuf, waxana uu ballan qaaday in uu waxkasta oo awoodiisa ah uu la garab istaagi doono madaxweyne C/laahi Yuusuf.\nKaddib waxaa hadlay C/laahi Yuusuf oo u mahad celiyey IGAD iyo beesha caalamka iyo dhammaan intii ka qayb qaatay shirka kenya...\nSidaas ayuuna C/laahi Yuusuf ku noqday madaxweynaah 5ta Sano ee Soomaaliya.\nTallaabada ugu horaysa ee laga rabo madaxweynaha waa in uu soo doorto ra'iisul waraare. Ra'iisul wasaaruhuna soo dhiso dawladda.\nDANDUUQII KOOWAAD WAXAA KU HOREEYA C/LAAHI YUUSUF\nWAQTIGA AFRIKA BARI: 9:35pm: Waxaa dhamaaday tirintii sanduuqa koowaad, waxaana ay kala marayaan labada musharax C/Laahi Yuusuf 130+ cod iyo C/lahi Caddow 50+cod.. Waxaa la bilaabay tirinta sanduuqa labaad.. la soco natiijada kama dambaysta ah...\nCOD-TIRINTII WAREEGGA 3aad OO MARKALE DIB U BILAABATAY:::\nWAQTIGA AFRIKADA BARI::: 9:30pm: Cod tirintii ayaa mar kale meeshiidii dib uga bilaabatay kaddib markii ay cabbaar hakatay cillad xagga korontada awgeed.\nGOOBTII COD-TIRINTA OO MUQGDI NOQOTAY\nShirkii oo muddo saacad ku dhow u xayiran cillad farsamo oo xagga korontada ah::: IYO CID TIRINTII OO LA JOOJIYEY ARINTAAS AWGEED\nCillad farsamo oo la xiriirta ama loo malaynayo korontada ayaa sababtay in dib loo dhigo cod-tirinta wareega saddexaad, cilladaas oo ah korontada meesha lagu qabanayo cod bixinta ee Nairobi. Guddoomiyiha Baarlamaanka ayaa gacmaha kor saaray sanduuqii furnaa ee ay ku jiraan waraaqaha cod tirinta, si uu u ilaalayo amaanka sanduuqaas iyo in aan codka wax laga bedelin.. Weli meeshu waa mugdi wixii kusoo kordha la soco... WELI MEESHA COD TIRINTU WAA MUGTI....... Ilaa hadda Korontadii waa ka maqan tahay goobta.\nGuddoomiyaha baarlamaanka ayaa muujiyey karti dheeraad ah asagoo aan ka ag dhaqaaqin sanduuqii furnaa ee la codadkiisa la tirinayey.\nCOD-TIRINTII WAREEGGA SADDEXAAD OO BILAABATAY::\nWAQTIGA AFRIKADA BARI 8:30pm:: Waxaa bilaabatay cod tirintii wareega saddexaad oo ah tan lagu soo doranayo madaxweynaah 5ta sano ee Soomaaliya.\nLasoco natiijada dhowaan insha Allah... (Cabbaar markii aad joogtid guji: 'Refresh' si aad u aragtid in aan daabacnay qoraal cusub - eeg sawirka midig).\nCODBIXINTII WAREEGA 3aad OO AH TII UGU DAMBEYSEY OO BILAABATAY::\nWAQTIGA AFRIKADA BARI:: 8:00pm: Waxaa bilaabatay cod bixintii xubnaha baarlamaanka ee wareeggii saddexaad, taas oo lagu kala saarayo C/llaahi Yuusuf Axmed iyo C/llaahi Axmed Caddow kii noqon lahaa madaxweynaha Soomaaliya 5ta sano ee soo socota. .\nC/LAHI YUSUF iyo C/LAHI CADDOW OO ISUGU SOO HARAY WAREEGA 3aad:::\nWareegan waxaa labada musharax lagu kala saarayaa cod dheeri kaddib marka ay xubnaha baarlamaanku markale cod bixiyaan...\nDa': 70 jir\nDa': 64 jir\nWareega Saddexaad waxaa isugu soo haray C/llaahi Yuusuf Axmed iyo C/llaahi Axmed Caddow.\nNATIIJADII WAREEGGA 2aad:::\n1. C/llaahi Yuusuf Axmed 147\n2. C/llaahi Axmed Caddow 83\n3. Max�ed Qanyare Afrax 38\nLabo musharax ayaa isugu soo haray wareega saddexaad, labadaas musharax oo ah: C/llaahi Yuusuf Axmed iyo C/llaahi Axmed Caddow.\nSida uu qabo axdi qarameedku: Waxaa madaxweyne noqonaya musharaxa hela in kabaadan 2/3 codadka xildhibaanada. Laakin haddii codbixintaas ugu horeysa aan musharaxna helin in ka badan laba meelood oo kamid ah codadka oo loo qaybiyo saddex (2/3), waxaa markaa la tartansiin doonaa lixda musharax ee haysta cododka ugu badan, kuwaas oo u gudbaya wareega labaad.\nHaddii markaas lixdaas xubnood aan midkoodna helin in ka badan 2/3 codadka xildhibaanada, waxaa markaas wareega saddexaad loo gudbin doonaa labada musharax ee helay codka ugu badan. Labadaas musharax oo u gudbaya wareega saddexaad ayaa cod dheeri lagu kala saari doonaa, halkaas oo uu kasoo bixi doono madaxweynaha 5ta sano ee Dawlada Dhexe ee KMG ee Soomaaliya..\nSidaas daraadeed waxaa la tartan siinayaa labo C/laahi oo isugu soo haray wareegga saddexaa.\nInta la sugayo natiijada waxaa magarafoonka lagu soo dhoweeyey Inj. Maxamed Cabdi Kulmiye iyo Bashiir maxamed Jaamac oo ka hadlay arimo la xiriira guud ahaan Soomaalida.\nCODBIXINTII WAREEGA 2aad OO DHAMMAATAY:::\nWAQTIGA AFRIKADA BARI:: 6:20pm:: Wareegii labaad ee doorshada waxaa codeeyey 270 xildhibaan, Waxaana ka mqan 5 xildhibaan, haddana waxaa bilaabatay cod tirintii... Boqshado maran ayaa kor loo taagey, si musharax kasta codkii uu helay loogu rido...\nSADDEX MUSHARAX AYAA ISU SOO HARAY WAREEGA 2aad:::\nWaqtiga Nairobi: 6:00pm: Waxaa hadda socda codbixintii wareegga labaad taas oo xildhibaanadu ay codkooda ka dhiibanayaan kii madaxweyne noqol lahaa saddexda musharax ee isu soo haray.\nDa': 63 jir\nSaddexda musharax ee isu soo haray waa: C/llaahi Yuusuf Axmed, C/llaahi Axmed Caddow iyo Max�ed Qanyare Afrax.\nSADDEX MUSHARAX AYAA TANAASULEY:::\nSaacada Nairobi: 5: 25pm: C/qaasim Salaad Xasan, C/raxmaan Jaamac Barre iyo Inj. Max�ed Xuseen Caddow ayaa ka tanaasuley musharnimadoodii doorshada kaddib markii ay u soo gudbeen wareega labaad...\nWAREEGA 2aad OO BILOWDAY:::\nSaacada Nairobi: 5:00pm:: Waxaa la isugu soo laabtay wareegii labaad ee doorshada.\nWareega labaad ee doorashada waxaa isugu soo haray lixda musharax ee sawiradoodu hoos ka muuqdaan, waxaanamar dhow bilaabmi doonta codbixinta wareegga labaad.\nNATIIJADII WAREEGA 1aad:::\nSaacadda Nairobi: 4:00pm: waxaa wareega 2aad u gudbey..\n1. C/llaahi Yuusuf Axmed 80\n2. C/llaahi Axmed Caddow 35\n3. Max�ed Qanyare Afrax 33\n4. C/raxmaan Jaamac Barre 18\n5. C/qaasim Salaad Xasan 16\n6. Inj. Max�ed Xuseen Caddow 14\nDhammaan 26ka musharax waxay cododka u kala heleen sidan::\n7. Muuse Suudi Yalaxow 13\n8. Cusmaan Jaamac Cali "Kalluun" 10\n9. Jeylaani Cali Kediye 9\n10. Xuseen Maxamed Caydiid 9\n11. Faarax Weheliye Caddow "Sendiko" 8\n12. Max�ed Cumar Xabeeb "M.Dheere" 6\n13. Muumin Ibraahim Isaaq 4\n14. Cali Cumar Xasan Guuleed 3\n15. Cabdi Guuleed Maxamed 3\n16. Mahdi Abuukar Max�uud 2\n17. Axmed Cabdi Xaashi "Xasharo" 2\n18. Maxamed Yaasin Ismaaciil 2\n19. Caasha Axmed Cabdalle 2\n20. C/qaadir Suufi "Muriidi Golf" 1\n21. Cabdi Cusmaan "Kabareeto" 1\n22. Cabdiraxmaan Cabdi Awaare 1\n23. Cusmaan Max�ed Faarax 1\n24. Cali C/llaahi Maxamed 0\n25. Sheekh Cumar C/qaasim 0\n26. Jaamac Xassan Khaliif 0\nISKU-DARKA CODODKA 273\nLabada musharax ee kala ah Maxamed Xasan Nuur "Shaati Guduud" iyo Jaamac Cali Jaamac ayaa musharaxnimdoodii ka laabteen daqiiqadii ugu dambeeyey intii aan codka wareega koowaad la bixin, sidaas ayey isugu soo hareen 26ka kor ku xusan.\nWaxaa hadda la qaatay 40 daqiiqo oo biririf ah, kaddib ayaa la isugu soo laabanaya wareega labaad..\nSANDUUQYADII AYAA LA FURAY:::::\nSaacada Nairobi: 3:00pm: Waxaa hadda la furayaa sanduuqyada, sanduuqii labaad ayaana la furay, waxaa midmid loosoo saarayaa waraaqaha ay ku qoran yihiin magacyada musharaxa looo codeeyey, taas oo magaca warqada ku qoran kor loogu dhawaaqayo. Tirada sanduuqyada waxay dhamayd 2 sanduuq.\nWAREEGII 1aad AYAA DHAMAADAY::\nWaxaa hadda (qiyaastii 2:30pm ee Afrikada Bari) dhamaaday wareegii 1aad ee doorashada, waxaana la tirinayaa codadkii xildhibaanada.. Musharaxii hela 2/3 codadka ayaa noqonaya madaxweyne, haddii kale waxaa loo gudbi doona wareega 2aad.\nCabdullaahi Yuusuuf Axmed oo la taagan sarkaal kamid ah kuwa hagaya doorshada, kaddib markiii uu C/lahi Yuusuf ballan ku qaaday in uu aqbali doono natiija kasta oo ka soo baxda doorshada.\nC/laahi Yuusuf waa musharaxa hoggaaminayey wareegii koowaad ee doorshada, taas oo uu helay 80 cod. [EEG SAWIRKA OO WEYN]\nMusharaxiinta oo ku dhaaranaya Kitaabka, ayaagoo ku dhaartay in ay aqbali doonaan natiijada doorshada: Sawirka ka bilow bidix: Abdikasim Salat Hassan, Abdirahman Jama Bure iyoAbdulahi Ahmed Adow.\nSOOMAALIYA 2004:: QAABKA DOORASHADA MADAXWEYNAHA:::\nXubnaha baarlamaanka ee codayanaya waa 275 xubnood\nWareeg 1 28 Musharax > 2/3 Cod 1 Madaxweyne\nHaddii wareega 1aad aan 28ka musharax midna helin in kabadan 2/3 cod, waxaa markaas wareega 2aad u gudbaya 6da musharax ee ugu cod badan.\nWareeg 2 6 Musharax > 2/3 cod 1 madaxweyne\nHaddii lixda musharax midna uusan helin in kabadan 2/3 cod, waxaa wareega 3aad u gudbaya labada musharax ee helay cododka ugu badan\nWareeg 3 2 Musharax Cod dheeri 1 Madaxweyne\nQaabka ay doorashadu u dheceyso ayaa ah in xildhibaanadu ay codkooda si qarsoodi ah ugu ridi doonaan sanduuq. Waxaana madaxweyne noqonaya musharaxa hela in kabaadan 2/3 codadka xildhibaanada. Laakin haddii codbixintaas ugu horeysa aan musharaxna helin in ka badan laba meelood oo kamid ah codadka oo loo qaybiyo saddex (2/3), waxaa markaa la tartansiin doonaa lixda musharax ee haysta cododka ugu badan, kuwaas oo u gudbaya wareega labaad.\nHEERARKII UU SOO MARAY SHIRKA NAIROBI:.. GUJI::\nFaafin: SomaliTalk.com | Oct 10, 2004\nISHA SAWIRKA: YAHOO SEARCH\nWARQAD FURAN: Doorashada Madaxwaynaha ee Maanta\n[Xasan Dhooye oo warqad u diray xildhibaanada]


Shir ku saabsan Adkaynta Nabad-gelyadda oo u furmay xubno ka kala socday Somaliland iyo Soomaaliya | Somaliland.Org\nShir ku saabsan Adkaynta Nabad-gelyadda oo u furmay xubno ka kala socday Somaliland iyo Soomaaliya\nDecember 9, 2012\tHargeysa (Somaliland.Org)- Shir hawleed ku saabsan adkaynta nabadda iyo xasiloonida dalka oo ay ka qayb qaadanayaan xubno ka kala socday Somaliland iyo Soomaaliya, socona doona muddo todoba maalmood ah ayaa maanta ka furmay Hotel Imperial ee Magaalada Hargaysa.\nWasiirrada wasaaradaha beeraha Faarax Cilmi Geedoole iyo shaqada iyo Arimaha Bulshada Maxamuud Axmed Barre Garaad ayaa ka qayb galay kulan hawleedkaasi oo sidoo kale ay ka qayb qaadanayeen hay’adaha iyo ururada wadaniga ah ee wada shaqaynta la leh hay’adaha ammaanka Somaliland.\nMas’uuliyiintii halkaas ka hadashay ayaa dhamaantood waxa ay ka hadleen muhiimadda ay aadamaha u leedahay xasiloonida iyo deganaanshuhu.\nsida la ogyahay kulankan oo sanadkiiba mar la qabto ayaa waxa uu yahay kulankii sadexaad ee Somaliland lagu martigeliyo.waxaana Furitaankii kulankaasi ay wasiirada wasaaradaha beeraha iyo shaqadu ku dheeraadeen faahfaahin ay ka bixiyeen marxaladihii kala duwanaa ee ay JSL u soo martay nabadda ay manta ku noolaanayso iyo hanaanka dimuqraadiga eek a hir galay.\nPrevious PostKomishanka Maamul Wanaagga oo warbixin ku saabsan maalinta la dagaalanka Musuq maasuqa soo saarayNext PostXafiiltanka Doorashooyinka ee dhamaan doontaa kama firxin doonto Cadowga Somaliland\tBlog


Sidee inuu ka soo kabsado Messages tirtiray ka Android Phones\nSidee inuu ka soo kabsado Messages tirtiray ka Android\nYaa ma laha kuwa daqiiqado markii hal natiijada tuubada qaldo in tirtirka qiimo nolol ee fariimaha qoraalka ah? Waxaan oo dhan ayaa ah dhibanayaasha qasabadaha dhigo sida ugu yaraan hal mar nolosheena. Si kastaba ha ahaatee Waxa ugu wanaagsan, waa in ay macquul tahay inuu ka soo kabsado fariimaha tirtiray ka android. Telefoonada Android lagu qorsheeyay si ay u sidoo kale ku kaydiyaan oo ka mid ah macluumaadka la tirtiro. Xogta waxaa laga heli karaa iyadoo la isticmaalayo Softwares wax kaqabashada xogta ay shardi tahay in aan la qoray u gal. Waxaa jira barnaamijyadooda badan oo laga heli karaa Google Play ujeeddo ah kuwaas oo qaarkood waa bilaash, qaar kalena waxay bixisay.\nSidoo kale, wax badan oo ka mid ah codsiyada desktop u muuqdaan ilaa si ay u muujiyaan marka aad samayn raadinta Google ku weydiineysa software kabashada fariin u Android. Waxa muhiim ah in aad si kastaba ha ahaatee xusuusan yahay, ma dhammaan codsiyada sida shaqeeyaan iyo qaar ka mid ah waa hoaxes Diintooda in aad soo jiidato galay lagala ka dibna qaadsiin aad laptop ama android ama labadaba. Si looga fogaado ku dhacaan dabinka sida, had iyo jeer raadiyo dib u eegista on software in si gaar ah in aad ku saabsan in ay isticmaalaan oo ay sameeyaan qaar ka mid ah raadinta asal yihiin. Waxaa had iyo jeer lagula talinayaa in aad la isticmaalo codsi kalsoon shirkadda oo magdhow si nidaamka gabi ahaanba waa aamin oo xasiloon.\nIsagoo ka hadlayay ee Softwares lagu kalsoonaan karo soo kabashada xogta, Wondershare Dr.Fone for Android (Android Data Recovery) waa mid ka mid ah nooc ka mid ah, oo dhan ee hal xogta soo kabsado software oo awood user inuu ka soo kabsado nooc kasta oo xog tirtiray dhow goobtii. Waxaa loo adeegsan karaa inuu ka soo kabsado farriimaha qoraalka la tirtiray, sawiro, dokumentiyo, xiriirada iyo wax ka badan. Waxa aanu u baahan yihiin dadka isticmaala ay u galaan badan oo farsamo ama waqti badan qaadan ka mid caadi ah. Waxa keliya weydiiyo click ah ka dibna waxay qaadataa daryeelka ee geedi socodka soo kabashada oo dhan xogta laftiisa. Wondershare Dr.Fone U Android waa la jaan qaada labada Windows iyo Mac ka hawlgala nidaamyada. Waxaa intaa dheer, waxay bixisaa taageero muddo ka badan 2000 lagu daydo qalab Android.\nTutorial Sidee inuu ka soo kabsado fariimaha qoraalka tirtiraa Android\nTallaabada 1 Connect telefoonka aad Android\nFirst of dhan, dejisan iyo rakibi qalabka kabashada text Android on your computer. Ma ahan app ah Waa qalab desktop ah. xirmaan telefoonka aad Android inay kombiyuutarka.\nTallaabada 2 sahlo debugging USB qalabka Android\nHubi in aad karti debugging USB. Haddii aan, raacna Jidka hoos ku qoran si ay u gudato.\n1) Android 2.3 ama ka hor, "Settings" jaftaa> guji "Codsiyada"> guji "Development"> hubiyo "debugging USB"\n2) Android 3.0 in 4.1: jaftaa "Settings"> guji "Developer fursadaha"> hubiyo "USB debugging "\n3) Wixii Android 4.2 ama cusub, ka jaftaa "Settings"> guji "About Phone"> tuubada "Dhis tirada" dhowr jeer ilaa helo qoraal ah "in aad ka yar tahay hab sameeysa"> Back to "Settings"> guji "Developer fursadaha "> hubiyo" debugging USB ".\nTallaabada 3 Falanqeeyaan telefoonka aad Android\nKa dib dejinta debugging USB ah, xiriirkana usoo celiyaan telefoonka haddii aad ka codsaday in barkinta inta lagu guda jiro samaynta. Markaas waxaad heli doontaa suuqa kala hoose. Halkan waxa aad u baahan tahay si ay u hubiyaan batari aad telefoonka ee ma aha wax ka yar 20% soo eedeeyay, ka dibna waxaad riixi kartaa "Start" si aynu barnaamijka falanqeeyaan telefoonka aad Android.\nTallaabada 4 Scan ceshan SMS tirtiray on Android\nKa dib markii la falanqeeyo aad Android, waxaad bilaabi kartaa waa in hadda laga baarayo. Ka hor waxa ay samaynayaan, si ay u soo jeesan screen guriga aad telefoon oo guji "ogolow" it on. Markaas dib ugu barnaamijka on your computer oo guji "Start" si ay u bilaabaan iskaanka. Marka scan ay ka badan tahay, oo dhan recoverable fariimaha, xiriirada, sawiro iyo video on your Android waxaa laga heli doonaa oo soo bandhigay natiijada baaritaan. Waxaad ku eegaan karaa fariin kasta, oo ay ku jiraan SMS iyo taariikhda chat WhatsApp. Hubi Farriinta tirtiray aad u baahan tahay oo u dhoofin si aad u computer adigoo gujinaya "Ladnaansho".\nVideo Tutorial: Sidee inuu ka soo kabsado fariimaha qoraalka tirtiraa Android\nTalooyin: Marna Messages dabacsan ee Android\nBacking ilaa fariimaha Android la kaabta SMS +\n1. kaabta SMS + waa fariin gurmad app lacag la'aan ah laga helayaa Google Play. Waxaa lagala soo bixi karaa https://play.google.com/store/apps/details?id=com.zegoggles.smssync&hl=en .\n2. Marka qalab lagu sameeyo rakibidda, screen ugu horeysay in ay la yimaadaan la mid noqon doontaa mid ka mid ah hoos ayaa lagu muujiyey.\n3. Hubi in checkbox u dhiganta "Connect" doorasho ayaa lagu hubiyaa sida app waxay u baahan tahay in ay helaan sax ah Gmail akoonka in ay dib u farriimaha si aad u. Markii ugu horeysay ayaa waxaa laguu keenay in doonaa helitaanka ogolaansho. Ogolaato in ay sii wadaan.\n4. Farriin pop-up doonaa weydiinaya in aad u ogolaato ama boodi gurmad ugu horeysay. Dooro "kaabta" in ay farriimo aad u taageeray in aad xisaabta Gmail oo dhan.\nBacking ilaa fariimaha Android la MobileGo Wondershare\nSi aad u billowdo taageerto ilaa xogta adiga oo isticmaalaya Wondershare MobileGo , sii wado sida hoos ku faray:\n1. Download Wondershare MobileGo ka http://mobilego.wondershare.com/ oo ku xidh si aad laptop ama computer. Marka la rakibo waa la bilaabay dhamaystiran software ah. Connect qalab android aad si aad laptop ama computer taasi oo ka cable USB ah. Dooro "kaabta One-click" ka screen guriga.\n2. suuqa kala A muuqan doonaa muujinaya waxyaabaha file gurmad ah. Hubi ama uncheck waxyaabaha ku salaysan doorashadaada. Dooro meel u gurmad iyo dooro "dib".\n3. ula socdaan horumarka aad gurmad by in isha lagu hayo suuqa kala socda in u muuqataa.\nSidee inuu ka soo kabsado Photos tirtiray ka Android\nSidee inuu ka soo kabsado tirtiray Faylal ay ka Android\n> Resource > Android > Easy hab inuu ka soo kabsado Messages tirtiray ka Android Phones


Waa maxay istaraatiijiyada silsiladda qiimaha iyo tilmaamaha qaarkood | Dhaqaalaha\nWaa maxay istiraatiijiyada silsiladda qiimaha?\nIyada oo tiro intaa le'eg oo shirkado iyo ganacsiyo caalami ah ay maanta ka shaqeeyaan, tartanku wuxuu noqday mid aad iyo aad u adag oo ka adag marka loo eego waqti kasta oo kale. Si kastaba ha noqotee, tani caqabad kuma ahan in aan la bilaabin oo la dhisin ganacsiyo cusub oo raadsanaya meel ka mid ah baahida isticmaalka ee dadweynaha adduunka.\nMarka la eego, mid ka mid ah fikradaha ugu muhiimsan ee ay tahay in lagu maareeyo fulinta mashruuc kasta oo ganacsi ah waa waxa loo yaqaan Silsiladda qiimaha.\n1 Maxay tahay silsiladda qiimaha?\n2 Sidee silsiladda qiimaha ugu shaqaysaa hawlgalka shirkadda?\n3 Sidee ayaa faa'iidada tartanka ee hal shirkad looga abuuray mid kale?\n3.1 Waxqabadyada qiimeeya\n3.2 Hawlaha aasaasiga ah\n3.3 Hawlaha taageerida ama heerka labaad\n4 Talooyin si guul leh loogu dabaqo silsiladda qiimaha\nMaxay tahay silsiladda qiimaha?\nSilsiladda qiimaha waxay ka kooban tahay qalab nooc istiraatiiji ah oo loo adeegsado in lagu barto waxqabadyada kala duwan ee ay fuliyaan ayna fuliyaan urur ganacsi oo gaar ahl, tan si isha ay u leedahay faa iidada tartan loo ogaan karo iyo sidan, si loogu awoodo in lagu soo saaro qiimo cayiman badeecada ugu dambeysa.\nSidan oo kale, waxaan ka heli karnaa taas Silsiladda qiimaha shirkaddu waxay ka kooban tahay dhammaan waxqabadyadeeda la soo saaray taas oo keenaysa qiimo dheeraad ah.ama, iyo sidoo kale xadadka ay howlahaasi ku biirin karaan. Isku soo wada duuboo, silsiladda qiimaha waxay ka kooban tahay howlaha istiraatiijiyadeed ee doonaya inay kordhiyaan qiimaha iyo faa'iidada tartan ee urur ganacsi.\nSidee silsiladda qiimaha ugu shaqaysaa hawlgalka shirkadda?\nQiimaha ka dhasha nashaadaadyada ganacsigu waxay u shaqeeyaan sidan soo socotaMarka laga hadlayo warshadaha wax soo saarka, waxay soo saaraan qiimo marka ay alaabada ceyriinka ah u beddelaan alaab lagama maarmaan u ah dadweynaha.\nDabcan, qiimaha lagu daray wuxuu horeyba ugujiraa badeecada ugu dambeysa ee lasoosaaray, maadaama alaabada ceyriinka ceyriin aysan waxtar u laheyn dadka isticmaalkooda maalinlaha ah.\nSababtaas awgeed, shirkadda tafaariiqda tafaariiqda waxay bixisaa tiro badan oo badeecooyin ah oo ka kooban qiime sare oo lagu daray maadaama horeyba loo baaraandegay, qiime sii kordhaya iyadoo alaabtan oo dhan la siinayo macmiilka hal meel ah, meel ay bixiyeen aasaasid iib si dadku u helaan wax kasta oo ay u baahan yihiin, taas oo keenaysa kharash dheeraad ah oo sidoo kale ah qiime dheeri ah oo alaabada ugu dambeysa ah, taas oo macmiilku ku dhamaan doono lacag bixinta si uu u sii wado helitaanka baahiyahooda aasaasiga ah ee isticmaalka, iyada oo loo marayo maqaallo horeba la socodsiiyay iyo hal goob iib ah.\nSidee ayaa faa'iidada tartanka ee hal shirkad looga abuuray mid kale?\nFaa'iidada tartan ee hal shirkad oo xiriir la leh shirkad kale ayaa la soo saaraa markii midkood uu maareeyo kordhinta dhinaceeda, taas oo lagu gaari karo iyada oo la yareeyo kharashka, ama sidoo kale kordhinta iibka. Marginku waa waxa looyaqaano faraqa udhaxeeya qiimaha guud iyo qiimaha wadajirka ah ee fulinta iyo fulinta howlaha qiimaha ee shirkad ganacsi.\nSi ay u fuliso shaqadeeda, Silsiladda qiimaha waxay leedahay nashaadaadyo aasaasi ah oo taageero ah, kuwaas oo loo qaybin karo laba qaybood oo waaweyn: Hawlaha aasaasiga ah iyo waxqabadyada dugsiga sare. Marka xigta, waxaan daawaneynaa astaamaha ugu muhiimsan ee mid kasta oo ka mid ah hababkan istiraatiijiyadeed uu soo uruuriyo ee kordhiya faa'iidada tartanka, iyo sida oo kale, qiimaha shirkadeed.\nHawlaha aasaasiga ahi waxay ka kooban yihiin qaababka abuurista muuqaalka ah ee badeecadaha, iyo sidoo kale habka iibkooda iyo adeegga iibka ka dib ee hawlgalkani u baahan yahay.. Waxaa xusid mudan in kuwan, marka la eego, loo kala saari karo waxqabadyada hoose. Guud ahaan, qaabka silsiladda qiimaha, shan nooc oo ah howlaha aasaasiga ah ayaa si cad loo kala duwanaan karaa, kuwaas oo ah kuwa soo socda:\nSaadka gudaha: Kani waa hawlgallada soo dhaweynta, keydinta iyo qaybinta alaabta ceyriinka ah, taas oo aad muhiim u ah in la hubiyo in dib u dhacyada ama astaamaha nooc kasta oo ay yihiin aan la soo saarin oo saameeya soo saarista ama qaybinta qayb kasta oo ganacsi.\nHawlgallada: Marka alaabta ceeriin ee loo baahan yahay la helo, waxqabadkani wuxuu loola jeedaa awoodda wax-qabad ee walxahan si loogu beddelo badeecada ugu dambeysa. Sidaa darteed, waa tallaabo aasaasi ah oo lagu hubinayo wax soo saarka ay hay'addu yeelan doonto.\nSaadka dibedda: Haddii saadka gudaha loola jeedo dhaqdhaqaaqyada si loo hubiyo lahaanshaha iyo iskuduwaha alaabta ceyriinka ah ee lagu soo saaray badeecada ugu dambeysa, saadka dibedda, dhanka kale, waa inuu ku sameeyaa isla qaabkan, laakiin lagu dabaqay habab dibadeed, taasi waa, markii badeecadu ka baxdo xarunta wax soo saarka oo loo geeyo jumladleyda, qaybiyeyaasha ama xitaa si loo joojiyo macaamiisha.\nSuuqgeynta iyo iibinta: Hawshan, sida magaceedu tilmaami karo, waxay muhiim u tahay wax soo saarka si loogu ogeysiiyo dadka macaamiisha ah.\nAdeeg: Waxqabadkani wuxuu la xiriiri karaa labadaba adeegga iibka kadib iyo wax kasta oo la xiriira macluumaadka iyo dayactirka oo ay ku jiri karaan iibsashada wax soo saar. Waxay ku saabsan tahay hubinta daacadnimada macaamiisha iyada oo la siinayo shey horeyba gacmahooda ugu jiray dammaanad qaas ah oo muhiim ah, sida hubinta soo noqoshada haddii ay waxyeello soo gaarto ama cilladaha, ama bixinta talobixin ka dhan ah wax kasta oo dhaca sida ku guuldareysiga bixinta ama taageerada rakibi sheyga, iwm Dhammaan dammaanad-qaadyadan waxaa loogu talagalay in lagu ilaaliyo lana xoojiyo qiimaha ugu dambeeya ee badeecada, taas oo markaa si weyn u ilaalinaysa heerka qanacsanaanta macaamiisha.\nHawlaha taageerida ama heerka labaad\nWaxaa muhiim ah in la xasuusnaado si howlaha aasaasiga ah loogu fuliyo si hufan oo habsami leh, in iyaguna ay taageerayaan waxa loogu yeero waxqabadyada labaad ee silsiladda qiimaha. Nidaamyadan waxaa loo fuliyaa sida soo socota:\nKaabayaasha ururka: Waxay ka kooban tahay dhammaan howlahaas kuwa bixiya joogtaynta iyo kuwa ilaaliya howlaha aasaasiga ah ee shirkad kasta, taasi waa, howlaha sida qorsheynta, xisaabinta, maamulka iyo dhaqaalaha.\nMaareynta shaqaalaha: Sida magaceedaba ka muuqata, waxqabadkan taageerada ahi wuxuu ku saabsan yahay dayactirka iyo ilaalinta shaqaalaha, taas oo ah, waxay ka kooban tahay raadinta, shaqaalaynta iyo dhiirigelinta shaqaalaha shaqaalaha ka shaqeeya shirkadda. Waa muhiim in la tixgeliyo cunsurkan, maaddaama ilaha aadanaha ee shirkaddu ay yihiin mid ka mid ah qaab-dhismeedkeeda aasaasiga ah taas oo qeexi karta guusheeda muddada-dheer.\nHorumarinta tikniyoolajiyadda, cilmi baarista iyo horumarka: Shirkad kasta inay ku sii wadato ku shaqeynta waxtarka ugu weyn isla markaana siisa alaabada ugu fiican uguna casrisan dhammaan macaamiisheeda, horumarka tikniyoolajiyadda ayaa muhiim u ah inay safka hore kaga jirto kala duwanaanta wax soo saarka iyo / ama adeegyada ay bixiso, ugu dambeyntiina, waxay had iyo jeer ku siiso sawir tayo leh oo aad markasta kaga sooci karto kuwa kula tartamaya.\nIibsasho: Cunsurradan waxay ku xiran tahay awoodda loo leeyahay inay soo saarto iibsiyada ugu waxtarka badan uguna faa'iido badan shirkadda. Asal ahaan, waxay ku saabsan tahay sida loo maareeyo geeddi-socodka iibsiga mashiinnada, qaybaha, xayeysiinta loogu talagalay dhiirrigelinta shirkadda ama adeegyada loo isticmaalo in lagu ilaaliyo niyadda shaqaalaha, iyo sidoo kale shaqadeeda ugu habboon.\nTalooyin si guul leh loogu dabaqo silsiladda qiimaha\nGolaha 1: Maaddaama silsiladda qiimaha ee shirkad ganacsi ay tahay inay ka tarjunto xeeladaha ganacsi ee la hirgeliyay, marka la go'aaminayo sida loo hagaajinayo silsiladda qiimaha la yiri, waa inay iska caddaataa astaamaha wanaagsan ee ka duwan tartamayaasha, ama dhinaca kale, waxaad sare u qaadi kartaa qiimaha hoose qaabdhismeed.\nGolaha 2: Markii aad la kulanto liistooyin badan oo isbeddello ah oo lagu hirgelinayo casriyeynta shirkadda, waxaa aad muhiim u ah in mudnaanta la siiyo oo diiradda la saaro isbadaladaas kuwa ah kuwa sida ugu wanaagsan u saameyn doona macmiilka.\nGolaha 3: Waxaa lagugula talinayaa inaad si faahfaahsan ugu milicsato mid kasta oo ka mid ah walxaha ka kooban silsiladda qiimaha, labadaba go'aaminta waxqabadyadooda asaasiga ah iyo howlaha waxqabadka. Sidan oo kale, waxaad ku heli kartaa cunsurro wax u qaban kara si liidata oo leh awood ballaaran oo horumarineed, taas oo aakhirka ku dambayn doonta kordhinta faa'iidada tartanka ee shirkadda oo dhan.\nGolaha 4: Silsiladda qiimaha waxaa lagu go'aamiyaa ugu horreyn iyadoo la raacayo falanqaynta gudaha ee shirkadda, sababtaas awgeed ayaa lagula talinayaa, waxtarka weyn, in lagu sameeyo daraasado ku saabsan duruufaha dibedda ee saamaynta ku yeelan kara qiimaha iyo faa'iidada ganacsi ee ganacsiga.\nSida lagu arkay maqaalkan, aqoonta silsiladda qiimaha runti waxay faa'iido u yeelan kartaa in si weyn loo kordhiyo qiimaha lagu daray iyo faa'iidada tartan ee urur ganacsi. Iyadoo lagu xisaabtamayo xogtan, go'aanno fiican ayaa la gaari karaa si loo fuliyo waxqabad kasta oo aan ujeedkiisu ahayn oo keliya aasaasidda, laakiin sidoo kale ilaalinta iyo horumarinta nooc kasta oo ganacsi ama shirkad ah. Sababtaas awgeed, aad ayey muhiim u tahay in la fahmo oo si wax ku ool ah loo adeegsado silsiladda qiimaha ee dhammaan dadaallada nooca ganacsiga ah, maadaama ay saldhig u noqonayso adkeynta shirkadeena ama ganacsigeenna lagu sii jiri doono.\nWadada buuxda ee maqaalka: Dhaqaalaha Dhaqaalaha » Dhaqaalaha guud » Waa maxay istiraatiijiyada silsiladda qiimaha?


Trump oo midnimo ku baaqay - BBC News Somali\nImage caption Betsy DeVos ayaa ka mid ahayd labo wasiir oo uu magacaabay Donald Trump\nMadaxwaynaha la doortay ee dalka Maraykanka Donald Trump ayaa ku baaqay in la midoobo isaga oo khudbad ka jeedinaya munaasabadda ciidda Maraykanka ee Thanksgiving.\nWuxuu sheegay in dareenkii ol'olaha doorashadu uu wali cayriin yahay, laakiin wuxuu intaas ku daray in dareekii dhashay aan hal habeen lagu dawayn karin.\nWuxuu intaas ku daray in ay hortaallo fursad ay magaalada Washington taariikh uga samayn karaan iyaga oo wada jira, isla markaasna ammaan dhab ah ay uga abuuri karaan magaalooyinka dalka, horumarna la gaarsiin karo bulshada.\nGoor sii horaysay wuxuu ku dhawaaqay magacaabidda labo haween ah oo door muhiim ah ka ciyaaray ol'olihiisii doorashada madaxwaynenimada.\nArbacadii Trump wuxuu ku dhawaaqay danjiraha Maraykanka ee Qaramada Midoobay isaga oo jagadaas siiyay Nikki Haley oo ah gafarnatooraha gobolka South Carolina, halka Betsy DeVos uu u magacaabay wasiirka waxbarashada.\nImage caption Nikki Haley


Macluumaad loogu talogaley qofka bukaanka ah - Vårdgivarwebben Västra Götalandsregionen\nLänkstig, du är på sidan Macluumaad loogu talogaley qofka bukaanka ah\nMacluumaad loogu talogaley qofka bukaanka ah\nWaa maxey macnaha meherad takhasus gaar ah u leh sarimaha hbtq?\nMeherad takhasus gaaar ah u leh arimaha hbtq waxaa ay macnaheedu tahay in dhamaan shaqaalaha ka shaqeeya qaybta ay ka qayb qaateen koorso waxbarasho oo diirada saareysa caadooyinka ku wajahan jinsiga iyo galmada. Hadafka meheradu waa in ay ahaato mid la heli karo isla markaan si fiican u qaabisha dhamaan dadka oo dhan taas oo aan ku xidhneyn jinsiga uu qofku isku haysto in uu yahay, sifaha jinsiga iyo galmada. Fadlan ka akhri halkan macluumaad dheeri ah oo ku saabsan waxyaabaha ay koorsadu ka koobantahay iyo hadafka laga leeyahay.\nMaxaa kaaga baxey booqashadaadi? Fikirkaagu waa mid aad muhiim u ah!\nAragtidaadu waxaa ay noo suurogalin kartaa in aan sii wadno horumarka meherada ee ku wajahan takhasusuka gaarka ah ee shaqsiyaadka hbtq isla markaana aan ka midho dhalino hadafka koorsada. Dabcan magacaagu wuxuu ahaan doonaa mid qarsoon. Haddii aad rabto in aan dib kuula soo xidhiidhno fadlan noo reeb macluumaadka sida laguula soo xidhiidhi karo.\nHalkan baad ka heli kartaa dhamaan meheradaha takhasuska gaarka ah u leh arimaha hbtq.\nFadlan ku qor halka fihirkaaga ama argtidaada:


SomaliTalk.com » Sheikh Shariif oo wax laga weydiiyey Carruurta ka laabtay Maraykanka xilliguu uu Xakumay Maxaakiimtii Islaamiga ahaa\nSheikh Shariif oo wax laga weydiiyey Carruurta ka laabtay Maraykanka xilliguu uu Xakumay Maxaakiimtii Islaamiga ahaa\nMadaxweynaha DFKMG Sheikh Shariif oo ka hadlay Carruurta ka laabatay Maraykanka xilligii uu Isagu Xukumay Maxkamadihii Islaamiga\nWaraysi ay idaacadda BBC la yeelatay Sheikh Shariif ayaa wax laga weydiiyey in carruurta Soomaaliyeed ka laabtay Maraykanka xilligii uu madaxda ka ahaa Maxakamadihii ayaa sheegay in arrintaasi dhici karto.\nMaxamed Xaaji Xuseen (Shiino) oo Idaacadda British Broadcasting Corporation (BBC-da) uga soo warama Maraykanka ayaa marka hore waxa uu madaxweynaha DFKMG weydiiyey ciddii madaxda adduunka ay iska arkeen arrimaha Soomaaliya?\nSheikh Shariif waxa uu ku jawaabey “dadkii aan la kulan dhammaantood waxay ahaayeen dad wadaaga dareen ay qabaan oo ku aadan in Soomaaliya xaaladdeedu ay adagtahay loona baahan yahay in gacan la siiyo, anagana waxay noo ahayd fursad runtii aan ugu sharxi karno qaddiyada Soomaaliya iyo baahida loo qabo adduunka in uu garab istaago Soomaaliya, xaaladda adag ay ku jirto darteed.”\nMarkii la weydiiyey in uu arkay dad fursaddaas qaaliga ah wax uga faa’iidaynaya oo wax la qabanaya, waxa uu ku jawaabey “dadka oo dhan runtii waxay isku waafaqsanaayeen in lagama maarmaan ay tahay in wax lala qabto Soomaaliya.”\nMarkii la xasuusiyey ay shirkii ka soo daaheen oo aysan iman markii ay joogeen madaxdii badnayd, waxa uu Sheikh Shariif ku jawaabey “Shirka waqtigii la furaayey ma joogin laakiin haddana madax badan ayaan la kulanay.”\nMarkii la weydiiyey “waxaa la sheegay in aad tegeysid magaalooyinka Minneapolis iyo Columbus, maxaad ka dooneysaa? Waxa uu ku jawaabey “dadka Soomaalida in aan aragno, oo warbixin aan siino iyagana aan dhegeysano intaas ayaa ugu muhiimsan.”\nWeriyaha idaacadda British Broadcasting Corporation waxa uu weydiiyey “waxaa jirta carruur farabadan oo ka baxday Maraykanka, carruurtaas miyaad ka war haysaa.”\nSheikh Shariif waxa uu ku jawaabay “waxaan u malaynayaa arrin hadda lawada ogyahay in ay tahay in carruur farabadan ay ka tagtay dalkaan Maraykanka, arrintaasuna waxay u dhacaysaa xaaladda dalka ka jirta oo dadku aysan ka warqabin iyo waalidiinta oo laga yaabo in ay aad u mashquulaan marka halkaan ay joogaan iyo carruurtoo laga yaabo in marwalba ay u fududaato yacni in si khalad ah wax looga dhaadhiciyo.”\nMarkii la weydiiyey in la sheegay in carruurtaasi ay meesha ka bexeen markii uu isagu maxkamadaha xakumayey, waxa uu ku jawaabay “WAA DHICI KARTAA, laakiin haddee qadiyadda maanta annaga cadow na hortaagan oo aan la dirirnaa ma jiro, waxaa nalooga baahan yahay in aan dawladnimadeena iyo nabaddeena iyo midnimadeena ka shaqayno, marka nasiib darro waaye in qof waalidkiis ama asagu nabad darro ka soo cararay in uu Soomaaliya ku laabto asagoo nabaddii ka soo horjeeda.”\nShiino ayaa weydiiyey “Laakiin waxay leeyhiin carruurta jihaad ayaa loogu yeeray xilligii maxkamadahu ay yiraahdeen dadka muslimiintu meel ay joogaanba hana soo gaaraan, sidaa daraadeed ayey uga jawaabeen call-ka.” Waxa uu Sheikh Shariif ku jawaabay “maxkamadaha waxaad ogtahay haddee hoggaan ayey lahaayeen, Islaamkuna fowdo ma aha marka jihaadkuna wuxuu leeyahay shuruud, iyo wuxuu leeyahay dawaaqid xadidan marka cid lagu jihaado hadda Soomaaliya ma joogto.”\nSu’aalaha oo intaas ka badnaa:\nHalkan ka dhegeyso/mp3 (BBC, Sept 30, 2009)\nMar haddii Sheikh Shariif uu sheegay in ujeedada uu ula kulmayo jaaliyadaaha Soomaaliyeed ee Maraykanka ay tahay in uu “warbixin siiyo oo iyagana dhegeysto” ayaa la is weydiin karaa in warbixintaas uu kaga hadli doono sababta xukuumaddiisa ku kallifaysa in ay difaacaan heshiiska ay ugu yeeraan Is-fahamka ee ay Soomaaliya ku waayi karto 116,000 km2\nBaarlamaanka DFKMG ayaa diidey heshiiskaas August 1, 2009. Markaas ka bacdi ayaa guddoomiyaha baarlamaanku waxa uu diidmadii baarlamaanka u gudbiyey madaxweynaha DFKMG Sheikh Shariif si uu ugu gudbiyo Qarammada Midoobay. Halkii laga filayey xeerkaas oo madaxweynaha DFKMG ku saxiixan yahay oo loo gudbiyo QM ayaa August 19, 2009 waxaa taas bedelkeedii QM loo gudbiyey warqad loo saxiixay Cumar C/rashiid, ra’iisulwasaaraha DFKMG.\nWaa jawaabaha ay Jaaliyadda Minneapolis, Columbus iyo Washington DC ka sugayaan Sheikh Shariif.\nMadaxweynaha DFKMG Shariif oo Xilku kaga egyahay October 14, 2009, sida uu dhigayo Axdiga DFKMG?


Cabdullaahi Maxamed Nuur ma Farmaajo ayuu u galay? | dalkaan.com-Wararka ugu danbeeyay ee soomaaliya\nHome Warkii Cabdullaahi Maxamed Nuur ma Farmaajo ayuu u galay?\nCabdullaahi Maxamed Nuur ma Farmaajo ayuu u galay?\nMuqdisho (Dalkaan.com) – Wasiirka amniga Soomaaliya Cabdullaahi Maxamed Nuur ayaa cambaareyn xooggan kala kulmay inuu maanta Farmaajo ugu yeeray “Madaxweynaha Jamhuuriyadda Soomaaliya,” kadib muddo uu inkirsanaa.\nCabdullaahi Maxamed Nuur ayaa kahor inta aan wasiirka amniga loo magacaabin, ee uu socday loolankii u dhaxeeyey Farmaajo iyo mucaaradkii Badbaado Qaran, wuxuu Farmaajo ugu yeeri jiray “Madaxweynihii hore ee Soomaaliya.”\nCabdullaahi ayaa xitaa kasii fogaa xubnaha kale ee mucaaradka oo Farmaajo ugu yeera madaxweynaha muddo xileedksiiu dhammaaday, isaga oo si cad u sheegi jiray inuu si sharci darro ah ku joogo Villa Somalia. Wuxuu sidoo kale ugu yeeray “hoggaamiye kooxeed kaligii taliye ah.”\nHase yeeshee munaasabad maanta ka dhacday Muqdisho, oo loogu dabaal-degayey sanad-guuradii 78-aad ee aas-aaska ciidamada booliska Soomaaliya, ayuu Cabdullaahi Maxamed Nuur ayada oo ay daawanayaan boqoaal qof, wuxuu Farmaajo ugu wacay “Madaxweynaha Jamhuuriyadda federaalka Soomaaliya.”\nHadalkaas ayaa niyad jabiyey dad badan oo taageersanaa wasiirka ama ka mid ah mucaaradka Farmaajo, kuwaas oo aad ugu dhaleeceeyey baraha bulshada.\nWaxay ugu yeeraan siyaasi aan mabda’ laheyn, oo wixii uu markii horeba u qeylinayey uu ahaa kursiga, kaasi oo hadda oo uu helay ay ka dhigtay inuu hilmaamo qofkii uu shalay ahaa.\nKa sokow hadalka kasoo yeeray Cabdullaahi, waxaa maalmahan jiray warar sheegaya inuu xulufo la noqday madaxweynaha, oo ka furtay ra’iisul wasaare Rooble oo dagaal xooggan oo la xiriiray magacaabista wasiirka kala kulmay Farmaajo.\nHadalka maanta kasoo yeeray Cabdullaahi Maxamed Nuur iyo wararka suuqa ugu jira waxay tusaale u yihiin in Soomaalida ay ku yar yihiin siyaasiyiin mabda’ iyo qiyam leh, oo dhammaantood ay mucaaradnimadooda iyo muxaafadnimadooda uu saldhig u yahay kaliya kursiga.\nXasan Sheekh iyo Sheekh Shariif oo isku haya doorashada Aqalka Sare...\nDeg deg Fariin Ku Socota Nabadoon Cali Jeesto Iyo Badbaadada Beesha...\nQISO DHAB AH OO MURUGO IYO ARGAGAX LEH.\n“Waa in xal loo helo ciidanka isku hor-fadhiya gudaha Villa Somalia,”...\nShariif Sheekh Axmed oo diiday inuu la kulmo wefdigii ka socday...\nDeg deg Farmaajo oo Abiy Ahmed Weydiistay Ciidamo Itoobiyaan ah oo...\nBarcelona oo laga yaabo inay la soo wareegto Matthijs de Ligt...\nKhilaafka Sheekh Shariif iyo Midowga Musharaxiinta oo banaanka usoo baxay kadib...


Dowladda Maraykanka Oo Shaacisay Tirada Ciidamada Ka Jooga Soomaaliya.\nNovember 13, 2017 - Written by Kulmiye\nAfhayeenadda Taliska Ciiddanka Maraykanka ka jooga Qaaradda Afrika ee AFRICOM,SAMANTHA RELHO oo Wareysi Khaas ah siisay Wargeyska Asharqal Awsad ee ka soo baxa magaalladda London ayaa sheegtay in Ciiddanka Maraykanka ee ka hawlgala gudaha Somalia, ay ku jiraan in ka badan 500 oo Askar iyo Rayid ah.\nAfhayeenadda oo la wareystay iyadoo ku sugan Xarunta Dhexe ee AFRICOM ku leeyihiin magaalladda STUTTGART ee dalka Jarmalka waxay tilmaamtay in Joogitaanka Ciiddanka Maraykanka ee Somalia ku timid Casuumaad iyo Ansixin ka timid Madaxda Sare ee DFS, waa sida ay hadalka u dhigtay.\nWaxay kaloo xaqiijisay in ay DFS la socodsiiyaan Duqeyn kasta oo ay Ciiddanka Maraykanka ku qaadaan Fariisimadda Alshabaab. Waa sida ay ku sheegtay Wareysiga ay siisay Wargeyska Asharqal Awsad ee Sacuudiga laga leeyahay, balse lagu daabaco magaalladda London.\nMar wax laga weydiiyey Hawlgalladda Milliteriga Maraykanka u qorsheysan waxay sheegtay ineysan sababo dhinaca Hawlgalladda Ammaanka uga hadli Karin Hawlgaladda Mustaqbalka ay ka fulin doonaan gudaha Somalia, balse waxay carrabka ku dhufatay inaysan iyadu la yaabi doonin Hawlgallo kasta oo suurtogal tahay inay dhacaan Mustaqbalka soo socda.\nAfhayeenadda Taliska Ciiddanka Maraykanka ee AFRICOM,SAMANTHA RELHO waxay kaloo sheegtay inay kordhin doonaan Hawlgalladda ay ka wadaan gudaha Somalia, isla markaana la yaeryn doono Khasaaraha dadka rayidka ka soo gaara Duqeymaha ay ka fuliyaan Somalia, waa sida ay hadalka u dhigtay.\nWaxay kaloo sheegtay inay Dowladda Maraykanka ka go’an tahay inay Ciiddanka AMISOM iyo kuwa DFS ka taageeraan mas’uuliyadooda si ay ula wareegaan Ammaanka Guud ee Somalia.\nDhinaca kale, Afhayeenadda waxaa wax laga weydiiyey Maleeshiyadda Daacish-ta ku sugan Puntland, waxayna sheegtay inay Kooxdaasi is-ballaarinayeen tan iyo dabayaaqadii sannadkii 2015-kii iyo Is-qarxintii ugu horreysay ee ay bishii May ka geysteen magaalladdda Bosaaso.


February 5, 2020 - Hargeele - Wararka Somali State\nCayaaraha February 5, 2020\n(Barcelona) 05 Feb 2020. Kooxda kubadda cagta Barcelona ayaa shaacisay liiska rasmiga ah ee ka kooban 18-ka ciyaaryahan kuwaasoo uga qeyb galaya kulanka Athletic Bilbao ee Copa del Rey. Lionel Messi iyo Griezmann ayaa hoggaaminaya liiska xiddigaha Kooxda Barcelona ee ka qeyb galaya kulanka Athletic Bilbao ee Copa del Rey, iyadoo Vidal uu dib u […]Sii akhriso\n(Madrid) 05 Feb 2020. Zinedine Zidane ayaa wuxuu ku dhawaaqay liiska xiddigaha kooxdiisa Real Madrid ee kaga qeyb galaya kulanka Real Sociedad ee Copa del Rey. Macalin Zinedine Zidane iyo wiilashiisa kooxda Real Madrid ayaa waxay habeen dambe ku soo dhaweyn doonaan naadiga Real Sociedad garoonka Santiago Bernabéu si ay u wada ciyaaraan kulan ka tirsan […]Sii akhriso\n(Manchester) 05 Feb 2020. Waxaa la shaaciyey 10-ka ciyaaryahan ee Portuguese-ka ah kuwaasoo ugu qaalisan Premier League, waxaana arrintaan ay soo shaac baxday marka ciyaaryahanka reer Portugal ee Bruno Fernandes uu ku biiray Man United. Bernardo Silva ayaa hoggaaminaya Liiskan, kaasoo qiimihiisu yahay 100 milayn oo euro, Bruno Fernandes ayaana booska labaad ka soo muuqday, Sii akhriso\n(Paris) 05 Feb 2020. Ciyaaryahanka kooxda kubadda cagta PSG iyo xulka qaranka Argentine ee Angel Di Maria ayaa si cad u sheegay inuu iska diiday xirashada lambarka 7-aad ee kooxda Manchester United waqtigii uu kaga soo biiray naadiga Real Madrid sandkii 2014-kii. Lambarka 7-aad ee Kooxda Manchester United, waxaa soo xirtay halyeeyo waa weyn oo […]Sii akhriso\n(Barcelona) 05 Feb 2020. Kabtanka kooxda kubadda cagta Barcelona ee Lionel Messi ayaa ka mid ah ciyaartooyda u sharraxan abaal-marinta ‘Sports Cultura Barcelona Award’. Abaal-marinta dhaqanka iyo isboortiga Barcelona ayaa la siiyaa dhammaan shaqsiyaadka ciyaaraha noocyadooda kala duwan kuwaasoo wax muuqda ku soo kordhiyey Magaalada Barcelona. Leo Messi ayaa musharrixiinta Sii akhriso\nWasiirka Kalluumeysiga oo Qado Sharaf u sameeyay Isimada Puntilad iyo Dowlad Deegaanka Soomaalida\nSoomaaliya February 5, 2020\nMuqdisho (SONNA)-Wasiirka Kalluumeysiga iyo Khayraadka badda Cabdullaahi Bidhaan Warsame ayaa maanta qado sharaf u sameeyay isimada Puntland iyo dowlad deegaanka oo maalmahaan ku sugnaa magaalada Muqdisho. Isimada oo munaasada qado sharafta ah ka hadlay ayaa wasiirka uga mahad celiyay soo dhaweynta iyo qado sharafta qiimaha leh. Qado sharafta ayaa waxaa kasoo qayb galay Sii akhriso\n(Manchester) 05 Feb 2020. Kooxda Manchester City ayaa lagu soo waramayaa inay diyaar u tahay inay iska fasaxo suuqa xagaagaan daafaca midig ee Joao Cancelo, kaddib markii ay hal xilli ciyaareed ka hor ka soo iibsadeen Naadiga Juventus. Cancelo ayaa Man City ku yimid 27 milyan oo gini oo lagu daray Danilo xagaagii 2019, laakiin […]Sii akhriso\n(Turin) 05 Feb 2020. Kabtanka xulka qaranka Portugal iyo dhaliyaha ugu halista badan kooxda Juventus iyo guud ahaan kubadda cagta caalamka waqti xaadirkaan ee Cristiano Ronaldo ayay maanta ku beegan tahay dhalashadiisa. Cristiano Ronaldo dos Santos Aveiro ayaa dunida ku soo biiray maanta oo kale 05 February sanadkii 1985-kii, waxa uu ku dhashay halka loo […]Sii akhriso\nWasaaradda Waxbarashada Dalka iyo kuwa dowlad goboleedyada oo isku raacay in la qaado imtixaanka shahaadiga ah “SAWIRRO”\nMuqdisho (SONNA)- Wasaaradda Waxbarashada Hiddaha iyo Tacliinta Sare ee Xukuumadda Federaalka Soomaaliya iyo Wasaaraddaha dowlad Gobaleedyada iyo Gobalka Banaadir ayaa maanta magaalada Muqdisho ku soo gaba gabeeyay shir ku saabsan imtixaanka Qaranka ee sanada 2019/2020, waxana ka soo qeyb-galay Wasiir ku-xigeenka Wasaaradda Waxbarashada Xukuumadda Federaalka Soomaaliya, Sii akhriso\nDawladda oo ciidamo la dagaallama Kooxda Al-Shabaab ku daabushay Gedo\nMuqdisho (SONNA)- Dowladda Federaalka Soomaaliya dadaal uga jirta siddii guud ahaan Goballada dalka looga sifeyn lahaa Argagaxisada Al-Shabaab ayaa ciidamado geysay degmooyin ka tirsan Gobolka Gedo.. Qaar ka mid ah Gobalada dalka ayaa maalmihii la soo dhaafey waxaa gaarey ciidamo si gaar ah u tababaran oo dowladda Federalka ugu talagashey in ay la dagaalamaan argagaxisada Sii akhriso